c: application/epub+zip

text:
Izili Mukati
© 2014 Watch Tower Bible and Tract Society of Pennsylvania.
Amumutembaule Kristo, Mwami Uulemekwa!
PEEJI 3 • NYIMBO: 99, 107
Amusekelele Akaambo Kalukwatano lwa Mwanaambelele!
PEEJI 8 • NYIMBO: 109, 100
Jehova—Sikutupa Nzyotuyandika Alimwi Sikutukwabilila
PEEJI 16 • NYIMBO: 60, 51
Jehova—Mulongwe Wesu Uubainda Boonse
PEEJI 21 • NYIMBO: 91, 63
▪ Amumutembaule Kristo, Mwami Uulemekwa!
▪ Amusekelele Akaambo Kalukwatano lwa Mwanaambelele!
Mwami Mesiya, Jesu Kristo, wabweza panga akutanta bbiza kutegwa azunde basinkondonyina. Naamana kuzunda, wakwata nabwiinga weebelwa nzoka mubwina, walo uusindikilwa abanakalindu. Makani aaya aakkomanisya alabandikwa mu Intembauzyo 45. Amubone mbomujatikizyidwe.
▪ Jehova—Sikutupa Nzyotuyandika Alimwi Sikutukwabilila
▪ Jehova—Mulongwe Wesu Uubainda Boonse
Ncinzi cikonzya kutugwasya kutegwa katumulumba kapati Jehova mbwali Taata wakujulu? Zibalo eezyi zilagwasya kuyumya cilongwe cesu a Jehova mbwali Sikutupa Nzyotuyandika, Sikutukwabilila, alimwi Mulongwe wiinda boonse. Alimwi tulabona mbotukonzya kugwasya bamwi kumulemeka.
13 Mukamufwu Waku Zarefati Wakalongezyegwa Akaambo Kalusyomo Lwakwe
28 “Njeebele Bubotu bwa-Jehova”
30 Makani Eesu
CIVWUMBYO: Busena oobu mwalo bantu mobajisi bubi kapati mu Vienna, mbusena bubotu kwaambila bamwi mulumbe wamu Bbaibbele. Aawa mucizyi wesu ulakambauka mumwaambo wa Chichainizi alimwi waabila bbuku lyakuti Ncinzi Cini Bbaibbele Ncoliyiisya?
20,923
2,201
10,987
Mu Vienna, makani mabotu aa Bwami alakambaukwa mumyaambo iili 25
“Mubulemu bwako koya butantide akuzunda.”—INT. 45:4.
1, 2. Nkaambo nzi bbuku lya Intembauzyo 45 ncoliyandika kapati kulindiswe?
MWAMI uulemekwa watanta bbiza kutegwa alwanine kasimpe abululami alimwi waunka kutegwa azunde basinkondonyina. Naamanizya kubazunda, wakwata nabwiinga weebeka. Mwami ulayeeyegwa akutembaulwa mumazyalani oonse aakumbele. Ooyo ngomutwe wamakani mubbuku lya Intembauzyo 45.
2 Nokuba kuti bbuku lya Intembauzyo 45 lijisi makani aakkomanisya alimwi amajwi aakondelezya, kumamanino lilijisi alimwi makani aayandika kapati. Zyintu izyakacitika izyaambidwe mubbuku eeli zilijisi bupanduluzi kulindiswe. Zijatikizya buumi bwesu lino alimwi abuumi bwesu bwakumbele. Aboobo, atubikkile maano kulingaula intembauzyo eeyi.
3, 4. (a) Ino “makani mabotu” aatujatikizya ninzi, alimwi ino inga aujatikizya buti moyo wesu? (b) Muunzila nzi ‘lwiimbo lwesu mbolujatikizya mwami,’ alimwi ino mulaka wesu uba buti mbuli cilembyo?
3 Amubale Intembauzyo 45:1. “Makani mabotu” aamunjila mumoyo sintembauzyo aapa kuti ‘waate’ moyo, ajatikizya mwami. Ibbala lya Chihebrayo ilyakasandululwa kuti “waata” lyakali kwaamba “kubila.” Kaambo aaka kakapa kuti moyo wasintembauzyo waate aluyandisisyo alimwi kakapa kuti mulaka wakwe ube mbuli “cilembyo camulembi uufwambaana.”
4 Mbuti kujatikizya ndiswe? Makani mabotu aaya aamba Bwami bwabu Mesiya makani aatunjila mumoyo. Mulumbe wa Bwami wakaba makani “mabotu” kwaambisya mu 1914. Kuzwa ciindi eeco, mulumbe taujatikizyi buyo Bwami bwakumbele pele ulajatikizya amfwulumende ini-ini yalo iibeleka kujulu. Aaya ‘ngamakani mabotu aa Bwami’ ngotukambauka “kuti bukabe bumboni kumisyobo yoonse.” (Mt. 24:14) Sena moyo wesu ‘ulaata’ akaambo kamulumbe wa Bwami? Sena tulakambauka makani mabotu aa Bwami cabusungu? Mbubwenya mbuli sintembauzyo, andiswe ‘lwiimbo lwesu lujatikizya mwami’—Mwami wesu Jesu Kristo. Tulaambilizya kujatikizya nguwe kuti ngo Mwami uulela kujulu mu Bwami bwabu Mesiya. Kuyungizya waawo, tulabatamba bantu boonse—beendelezi alimwi abalelwa—kuti balibombye kubulelo bwakwe. (Int. 2:1, 2, 4-12) Alimwi mulaka wesu uba mbuli “cilembyo camulembi uufwambaana” mukuti Majwi aalembedwe tulaabelesya kapati mumulimo wesu wakukambauka.
Tulakkomana kwaambilizya makani mabotu aajatikizya Mwami wesu, Jesu Kristo
5. (a) Muunzila nzi Jesu mwaakali ‘kweebeka’? (b) Ino muunzila nzi ‘kumilomo ya Mwami mbokwakazwa majwi aakondelezya,’ alimwi ino inga twasolekesya buti kutobela cikozyanyo cakwe?
5 Amubale Intembauzyo 45:2. Magwalo taambi zinji kujatikizya Jesu mbwaakali kulibonya ciwa. Pele mbwaanga wakalilondokede, tacidoonekwi kuti wakali ‘kweebeka.’ Nokuba boobo, kweebeka kwakwe ikwiinda kwakaboola akaambo kakusyomeka kuli Jehova alimwi akutazungaana mulusyomo. Kuyungizya waawo, Jesu wakali kubelesya ‘amajwi aakondelezya’ naakali kukambauka mulumbe wa Bwami. (Lk. 4:22; Joh. 7:46) Sena tulasolekesya kutobela cikozyanyo cakwe mumulimo wesu wakukambauka alimwi akubelesya majwi aakonzya kubanjila mumoyo bantu?—Kol. 4:6.
6. Muunzila nzi Leza mwaakalongezya Jesu ‘kukabe kutamani’?
6 Akaambo kakuti Jesu wakalyaaba camoyo woonse, Jehova wakamulongezya mumulimo wakwe wakukambauka anyika alimwi naakafwa kali cipaizyo wakamupa bulumbu. Mwaapostolo Paulo wakalemba kuti: ‘Jesu naakaba muciimo camuntu, wakalicesya akumvwida mane kusikila kulufwu, inzya, lufwu acisamu cakupenzyezya. Alimwi akaambo kakaambo aaka nkakonya, Leza wakamusumpula akumupa cuuno caatala azyina liinda mazyina oonse, kutegwa muzyina lya Jesu boonse bafwugame—aabo bali kujulu, munyika alimwi abaabo bali mubulongo—alimwi boonse beelede kuzumina caantangalala kuti Jesu Kilisito Mwami kutegwa Leza Taata alemekwe.’ (Flp. 2:8-11) Jehova wakalongezya Jesu “kukabe kutamani” kwiinda mukumubusya akumupa buumi butafwi.—Lom. 6:9.
7. Muunzila nzi Leza mwaakananika Jesu kwiinda ‘beenzinyina’?
7 Amubale Intembauzyo 45:6, 7. Akaambo kaluyando Jesu ndwajisi kujatikizya bululami alimwi akutayanda cintu cili coonse cikonzya kupa kuti Bausyi batalemekwi, Jehova wakamunanika kuba Mwami wa Bwami bwa Mesiya. Jesu wakananikwa ‘amafuta aakukondwa’ kwiinda ‘beenzinyina,’ nkokuti bami ba Juda mumulongo wa Davida. Munzila nzi? Kaambo kamwi nkakuti Jesu wakananikwa a Jehova lwakwe mwini. Kuyungizya waawo, Jehova wakamunanika kuba Mwami alimwi a Mupaizi Mupati. (Int. 2:2; Heb. 5:5, 6) Kunze lyaboobo, Jesu wakananikwa kutali amafwuta pe, pele amuuya uusalala alimwi bulelo bwakwe tabuli bwaanyika pe, pele mbwakujulu.
8. Nkaambo nzi ncotukonzya kwaamba kuti ‘Leza ncuuno cabwami ca Jesu,’ alimwi nkaambo nzi ncotukonzya kuba masimpe kuti bwami bwakwe mbwabululami?
8 Jehova wakabikka Mwanaakwe kuba Mwami wakwe Mesiya kujulu mu 1914. ‘Musako wabwami bwakwe musako wabululami,’ aboobo, bululami bwakwe alimwi abwabulelo bwakwe bulisinizyide. Bweendelezi bwakwe mbwamumulawo, nkaambo ‘Leza ncecuuno cakwe.’ Nkokuti Jehova nentalisyo yabwami bwakwe. Kuyungizya waawo, cuuno cabwami ca Jesu cinakuliko ‘kukabe kutamani.’ Sena tamukkomene kubelekela Jehova kwiinda mumwami singuzu uuli boobo, Mwami uusalidwe a Leza?
9, 10. (a) Ndilili Kristo naakaanga panga lyakwe, alimwi muunzila nzi mwaakalibelesya? (b) Muunzila nzi Kristo mwayoolibelesya panga lyakwe?
9 Amubale Intembauzyo 45:3. Jehova ulailila Mwami wakwe ‘kwaanga panga lyakwe akasolo kakwe,’ aboobo uzumizya Jesu kulwana bantu boonse ibakazya bweendelezi bwa Leza mububumbo boonse alimwi akuleta lubeta lwakwe alimbabo. (Int. 110:2) Akaambo kakuti Kristo Mwami Sikalumamba uutakonzyi kuzundwa, wiitwa kuti: “O sintaze.” Wakaanga panga lyakwe mu 1914 alimwi wakazunda Saatani amadaimona aakwe, walo ngwaakagusya kujulu akumusowela anyika.—Ciy. 12:7-9.
10 Aayo akali buyo matalikilo aakuzunda kwa Mwami katantide bbiza. Uciyandika ‘kumanizya kuzunda kwakwe.’ (Ciy. 6:2) Lubeta lwa Jehova luciyandika kuletwa kuzibeela zyoonse zyabweende bwa Saatani aanyika, alimwi Saatani alimwi amadaimona aakwe beelede kunyangwa nguzu. Iceelede kusaanguna kunyonyoonwa ngu Babuloni Mupati, bukombi bwakubeja bwanyika yoonse. Makanze aa Jehova ngakubelesya beendelezi bazisi kuti bakamunyonyoone “mukaintu muvwuule” ooyu mubyaabi. (Ciy. 17:16, 17) Kuzwa waawo, Mwami Sikalumamba uyoonyonyoona bweende bwa Saatani bwatwaambo twacisi, kubunyonyooda limwi. Kristo alimwi iwiitwa kuti “imungelo wamulindi uutagoli,” uyoomanizya kuzunda kwiinda mukumusowela mumulindi uutagoli Saatani alimwi amadaimona aakwe. (Ciy. 9:1, 11; 20:1-3) Atubone bbuku lya Intembauzyo 45 mbolyakasinsima zyintu eezyi zikkomanisya.
11. Muunzila nzi Kristo mwatanta bbiza kutegwa ‘alwanine kasimpe’?
11 Amubale Intembauzyo 45:4. Mwami Sikalumamba talwanini kuzunda kutegwa abweze masena alimwi akweendelezya bantu. Ulwana nkondo yabululami kajisi makanze mabotu. Ulatanta bbiza ‘kutegwa alwanine kasimpe, kulicesya abululami.’ Kasimpe kapati nkayelede kulwanina kajatikizya bweendelezi bwa Jehova bwakoonse-koonse. Saatani wakakazya kweelela kwabweendelezi bwa Jehova ciindi naakamuzangila. Kuzwa ciindi eeco, kasimpe aaka kapati kalakazyigwa amadaimona alimwi abantu. Lino ciindi casika cakuti Mwami wa Jehova uunanikidwe atante bbiza akuyaabuya kutegwa asumpule kasimpe ka Jehova kajatikizya bweendelezi.
12. Muunzila nzi Mwami mwatanta bbiza ‘kutegwa alwanine kulicesya’?
12 Mwami alimwi ulatanta bbiza ‘kutegwa alwanine kulicesya.’ Mbwali Mwana wa Leza simuzyalwaalikke wapa cikozyanyo cibotu cakulicesya alimwi akulibombya kubweendelezi bwa Bausyi. (Is. 50:4, 5; Joh. 5:19) Boonse balelwa ibalibombya ku Mwami beelede kutobela cikozyanyo cakwe alimwi akulibombya kubweendelezi bwa Jehova muzyintu zyoonse. Balikke aabo ibacita boobo mbebayoozumizyigwa kupona munyika mpya Leza njasyomezya.—Zek. 14:16, 17.
13. Muunzila nzi Kristo mwatanta bbiza ‘kutegwa alwanine bululami’?
13 Kristo alimwi ulatanta bbiza akuyaabuya ‘kutegwa alwanine bululami.’ Bululami mbwalwanina Mwami, ‘mbululami bwa Leza’—zyeelelo zya Jehova zyacintu ciluzi acitaluzi. (Lom. 3:21; Dt. 32:4) Kujatikizya Mwami Jesu Kristo, Isaya wakasinsima kuti: “Kuyooba mwami uuendelezya mubululami abasilutwe babeteka cakululama.” (Is. 32:1) Bulelo bwa Jesu buyooleta cisyomezyo ‘camajulu mapya’ alimwi “anyika mpya,” mwalo “muyooba bululami.” (2 Pe. 3:13) Boonse ibayakukkala munyika mpya eeyo bayooyandika kutobela zyeelelo zya Jehova.—Is. 11:1-5.
14. Muunzila nzi janza lyalulyo lya Kristo moliyakucita “milimo iiyoosya”? (Amubone cifwanikiso icili kumatalikilo aacibalo.)
14 Mbwayaabuzumanana katantide bbiza, Mwami waanga panga kukasolo kakwe. (Int. 45:3) Pele ciindi cilasika nabweza panga akulibelesya ajanza lyakwe lyalulyo. Sintembauzyo wakasinsima kuti: “Ijanza lyalulyo likwiiyisye milimo iiyoosya.” (Int. 45:4) Ciindi Jesu Kristo nayaabuya katantide bbiza kutegwa alete lubeta lwa Jehova lya Amagedoni, uyoocita “milimo iiyoosya” kuli basinkondonyina. Pele kujatikizya nzila njayoobelesya kunyonyoona bweende bwazyintu bwa Saatani, tatuzyi pe. Pele ntaamu eeyo iyoopa kuti bantu bapona anyika bayoowe kapati aabo ibatayandi kutobela kucenjezya kwa Leza kwakuti balibombye kubulelo bwa Mwami. (Amubale Intembauzyo 2:11, 12.) Mubusinsimi bwakwe bujatikizya ciindi cakumamanino, Jesu wakaamba kuti bantu “bayoonetuka akaambo kakuyoowa akulibilika zyintu zilangilwa kucitika anyika, nkaambo nguzu zyakujulu ziyoozungaanizyigwa.” Wakayungizya kuti: “Mpoonya bayoobona Mwana wamuntu kaboola mukkumbi kajisi nguzu abulemu bupati.”—Lk. 21:26, 27.
15, 16. Mbaani ibayakupanga “impi” yalo iiyakutobela Kristo kunkondo?
15 Nolyaambilizya kujatikizya kuboola kwa Mwami “kajisi nguzu abulemu bupati” kutegwa alete lubeta, ibbuku lya Ciyubunuzyo lyaamba kuti: “Ndakabona julu kalijalulwa, eelyo amubone kwakali bbiza lituba. Lino ooyo uutantide alindilyo wiitwa kuti Uusyomeka alimwi Wamasimpe, alimwi ulabeteka akulwana mubululami. Kunze lyaboobo, impi zyabasikalumamba bakujulu bakali kumutobela kabatantide mabbiza aatuba, alimwi bakasamide zisani zyuuba-uba, zituba, zitakwe tombe, zibotu. Alimwi mukanwa lyakwe muzwa panga damfwu libosya, lyakuti aumye masi, alimwi uyoobeembela ankoli yabutale. Kunze lyaboobo, ulalyataula mucikandilo camasaansa cabukali bwakunyema kwa Leza Singuzuzyoonse.”—Ciy. 19:11, 14, 15.
16 Ino mbaani ibayakuba basikalumambanyina Kristo ibapanga “impi” zyakujulu iziyakumutobela kunkondo? Ciindi naakasaanguna kubweza panga lyakwe kutegwa atande Saatani alimwi amadaimona aakwe kuzwa kujulu, Jesu wakagwasyilizyigwa “abangelo bakwe.” (Ciy. 12:7-9) Cileelela kwaamba kuti ciindi cankondo ya Amagedoni, impi ya Kristo iyakubikkilizya abangelo basalala. Sena impi yakwe eeyi iyakubikkilizya abambi? Jesu wakaamba cisyomezyo eeci kubanabokwabo bananike cakuti: “Ooyo uuzunda akucita milimo yangu mane kusikila kumamanino, ndiyoomupa nguzu zyakweendelezya masi, alimwi bantu uyoobeembela ankoli yabutale cakuti bayoopwayaulwa mbuli mbozipwayaulwa zibelesyo zyabulongo, mbubonya andime mbondatambula kuzwa kuli Taata.” (Ciy. 2:26, 27) Aboobo, impi yakujulu ya Kristo iyoobikkilizya abanabokwabo bananike balo kuciindi eeco banakuli bakatambula kale bulumbu bwabo bwakujulu. Balelinyina bananike banakuli kulubazu lwakwe ciindi nayakucita “milimo iiyoosya” kumwi keembela masi ankoli yabutale.
17. (a) Ino bbiza lituba ndyatantide Kristo liiminina nzi? (b) Ino panga alimwi abuta ziiminina nzi?
17 Amubale Intembauzyo 45:5. Mwami utantide aabbiza lituba, iliiminina nkondo iisalala alimwi iiluleme mumeso aa Jehova. (Ciy. 6:2; 19:11) Kuyungizya apanga, ulijisi abuta. Tubala kuti: “Ndakalanga akubona bbiza lituba; lino ooyo wakatantide alindilyo wakajisi buta; alimwi wakapegwa musini, eelyo wakaunka kayaabuzunda akuti amanizye kuzunda.” Zyoonse zyobilo, ipanga alimwi abuta ziiminina nzila njayakubelesya Kristo kunyonyoona basinkondonyina.
18. Ino “mivwi” ya Kristo ‘iyakubosya’ buti?
18 Kwiinda mukweema, sintembauzyo usinsima kuti ‘mivwi ya Mwami ilabosya, ilayasa mumyoyo yabasinkondonyina’ alimwi ‘bantu balawida ansi kunembo lyakwe.’ Bantu banji bayakujaigwa nyika yoonse. Businsimi bwa Jeremiya bwaamba kuti: “Bajayidwe ba-Jehova bayoojanwa moonse munyika kuzwa kumagolelo amwi akusikila kumagolelo amwi.” (Jer. 25:33) Businsimi ibukozyenye aboobu bwaamba kuti: “Ndakabona mungelo kaimvwi muzuba, mpoonya wakoongolola ajwi pati ikwaambila bayuni boonse bauluka mumulengalenga kuti: ‘Amuboole kuno, mubungane antoomwe kucilalilo citalikomeneni ca Leza, kutegwa mulye nyama yabami, nyama yabeendelezi babasikalumamba, nyama yabantu bayumu, nyama yamabbiza ayabaabo batantide alingawo, nyama yabantu boonse, yabantu baangulukide abazike, baniini alimwi abapati.’”—Ciy. 19:17, 18.
19. Mbuti Kristo ‘mbwayakuzunda’ akumanizya kuzunda?
19 Aakumana kunyonyoona bweende bwazyintu bubyaabi bwa Saatani aanyika, Kristo ‘mubulemu bwakwe uyakuzunda.’ (Int. 45:4) Uyakumanizya kuzunda kwiinda mukuwaala Saatani amadaimona aakwe mumulindi uutagoli kwa Myaka ya Bulelo Iili 1,000. (Ciy. 20:2, 3) Mbwaanga lino Diabolosi abangelo bakwe banakuli mbuli kuti balifwide, kabatacikonzyi kucita cintu cilicoonse, bantu munyika tabakayungwi a Saatani alimwi bayakulibombya cakumaninina ku Mwami wabo uuyakuzunda alimwi uulemekwa. Nokuba boobo, kabatanabona nyika yoonse mbwiiyaabucinca kuba paradaiso buce-buce, banakujisi kaambo akamwi ikayakubapa kukkomana a Mwami wabo abasikulelanyina kujulu. Cintu eeco icikkomanisya ciyakulangwa-langwa mucibalo citobela.
“Atusekelele akukondwa kapati . . . nkaambo lukwatano lwa Mwanaambelele lwasika.”—CIY. 19:7.
1, 2. (a) Mbwiinga bwani ibuya kuleta kusekelela kujulu? (b) Mibuzyo nzi njotutiilange-lange?
LYOONSE cilatola ciindi kulibambila bwiinga. Pele tulabikkila maano kulanga-langa bwiinga bulibedelede—bwiinga bwamwami. Amuciyeeyele buyo eeco! Kulibambila kujatikizya bwiinga oobu kwatola myaka iitandila ku 2,000. Lino ciindi ciyaabuswena kapati cakuti sibwiinga akwatane anabwiinga wakwe. Ino-ino nyimbo zyakukondwa zilalimvwisya muŋanda ya Mwami, alimwi bangelo kujulu bayakwiimba kuti: “Amutembaule Ja, nkaambo Jehova Leza wesu, Singuzuzyoonse, watalika kulela kali Mwami. Atusekelele akukondwa kapati, alimwi atumupe bulemu, nkaambo lukwatano lwa Mwanaambelele lwasika alimwi mukaintu wakwe walibambila kale.”—Ciy. 19:6, 7.
2 “Mwanaambelele” uunakujisi lukwatano iluyakupa kuti kube kukondwa kujulu ngu Jesu Kristo taakwe umbi. (Joh. 1:29) Kujatikizya bwiinga oobu, ino usamide buti? Ino nabwiinga wakwe nguni? Ino wagwasyigwa buti kulibambila bwiinga? Ino bwiinga bwakwe buyakuba lili? Lukwatano oolu luyakuleta lukkomano kujulu, pele sena aabo ibajisi bulangizi bwakupona kukabe kutamani ano anyika abalo bayakusangana mukusekelela ooku? Caluyandisisyo, tulailanga-langa mibuzyo eeyi notuzumanana kulanga-langa Intembauzyo 45.
3, 4. (a) Ncinzi Bbaibbele ncolyaamba kujatikizya zisani zyabwiinga zya Sibwiinga, alimwi ncinzi cimbi cimupa kusekelela? (b) Ino “bana babami” a “namalelo” ibamusangana Sibwiinga mukusekelela mbaani?
3 Amubale Intembauzyo 45:8, 9. Sibwiinga, Jesu Kristo, wasama zisani zyakwe zyabwiinga bwamwami. Cakweelela, zisani zyakwe zilanunkila mbuli ‘mafwuta mabotu,’ mbuli muro alimwi akasiya, tununkilizyo itwakali kubikkilizyigwa mumafwuta aasalala aakali kubelesyegwa kunanika mwami mu Israyeli.—Kul. 30:23-25.
4 Nyimbo izilimvwisya kujulu kuŋanda yabwami azyalo zipa kuti Sibwiinga asekelele lukwatano lwakwe noluyaabuswena. Awalo “namalelo,” cibeela cakujulu cambunga ya Leza, icibikkilizya “bana babami,” nkokuti bangelo basalala, bayakumusangana Sibwiinga mukusekelela. Eelo kaka cilakkomanisya kumvwa majwi aakondelezya kaamba kuti: “Atusekelele akukondwa kapati . . . nkaambo lukwatano lwa Mwanaambelele lwasika”!
5. Ino “mukaintu wa Mwanaambelele” nguni?
5 Amubale Intembauzyo 45:10, 11. Sibwiinga twamuzyiba, pele ino nabwiinga wakwe nguni? Nabwiinga ooyu ninkamu ibambidwe abasimbungano iisololelwa a Jesu Kristo. (Amubale Baefeso 5:23, 24.) Bayakuba cibeela ca Bwami bwa Kristo bwabu Mesiya. (Lk. 12:32) Aaba iba 144,000 Banakristo bananikidwe amuuya, “bazumanana kutobela Mwanaambelele kufwumbwa ooko nkwaya.” (Ciy. 14:1-4) Baba “mukaintu wa Mwanaambelele,” alimwi balakkala antoomwe anguwe kujulu nkwakkala.—Ciy. 21:9; Joh. 14:2, 3.
6. Nkaambo nzi bananike ncobaambwa kuti “mwana musimbi wamwami,” alimwi nkaambo nzi ncobalaililwa ‘kuluba cisi cabo’?
6 Nabwiinga ooyu wakumbele taitwi buyo kuti “O mwana musimbi” pele alimwi wiitwa kuti “Mwana musimbi wamwami.” (Int. 45:13) Ino “mwami” ooyu nguni? Banakristo bananike baba “bana” ba Jehova. (Lom. 8:15-17) Mbwaanga bayakuba nabwiinga wakujulu, bananike balaililwa kuti: ‘Balube cisi cabo aluzubo lwakumubili lwabausyi.’ Beelede kuzumanana “kubikkila maano kuzyintu zili kujulu, ikutali kuzyintu zili anyika.”—Kol. 3:1-4.
7. (a) Ncinzi Kristo ncaali kucita kubamba nabwiinga wakwe wakumbele? (b) Ino nabwiinga umubona buti Sibwiinga wakwe wakumbele?
7 Kwamyaka minji yainda, Kristo walikubamba nabwiinga wakwe wakumbele kujatikizya bwiinga ibuyakucitika kujulu. Mwaapostolo Paulo wakapandulula kuti Kristo ‘wakaiyanda mbungano akulyaaba akaambo kanjiyo, kuti aisalazye. Wakaisalazya kwiinda mukwiisanzya amaanzi aajwi lya Leza, kutegwa mbungano eeyo ibote mumeso aakwe, kaitakwe kabala naa kankwinya niciba cintu cimbi cili boobo, pele kuti kaisalala alimwi kainyina kampenda nokaba komwe.’ (Ef. 5:25-27) Paulo wakaambila Banakristo baku Korinto kuti: “Ndili aabuzuba kulindinywe mbubonya mbuli Leza, nkaambo mebo lwangu ndakamusyomezya lukwatano kumwaalumi omwe kutegwa ndikamupe kuli Kilisito kamuli nakalindu uusalala.” (2 Ko. 11:2) Sibwiinga, Mwami Jesu Kristo ulalumba “kweebeka” kwakumuuya kwanabwiinga wakwe wakumbele. Alimwi nabwiinga ulizyi kuti sibwiinga ngo “mwami” wakwe alimwi ‘ulamuvwuntamina’ mbwaanga nguuyakuba mulumaakwe.
8. Nkaambo nzi ncoceelela kuti nabwiinga upanduludwe kuti ‘usamide cabulemu’?
8 Amubale Intembauzyo 45:13, 14a. Nabwiinga watolwa ‘kasamide zyintu zyabulemu’ akaambo kabwiinga bwamwami. Mulugwalo lwa Ciyubunuzyo 21:2, nabwiinga weezyanisyigwa kumunzi, Jerusalemu Mupya, alimwi “walisakatizyila mulumaakwe.” Munzi ooyu wakujulu ujisi “bulemu bwa Leza” alimwi ulamweka, ‘mbuli bbwe lidula kapati, mbuli bbwe lyajasipa liŋaima alimwi libalangalisya.’ (Ciy. 21:10, 11) Kweebeka kwa Jerusalemu Mupya kulapandululwa kabotu-kabotu mubbuku lya Ciyubunuzyo. (Ciy. 21:18-21) Nkakaambo kaako sintembauzyo ncaamba kuti nabwiinga ‘usamide cabulemu’! Kwiinda waawo, bwiinga oobu bwamwami buyakucitikila kujulu.
9. Ino nguni “mwami” nkwatolwa nabwiinga, alimwi ino usamide buti?
9 Ooko nkwatolwa nabwiinga nkuuli Sibwiinga—Mwami Mesiya. Sibwiinga wali kumugwasya nabwiinga kulibambila, ‘kumusanzya amaanzi kwiinda mukubelesya jwi.’ Nabwiinga ooyu ‘ulasalala alimwi tajisi kampenda nokaba komwe.’ (Ef. 5:26, 27) Alimwi weelede kuti kasamide zisani zyeelela bukkale oobo. Alimwi uleelela! Inzya, “zyakusama zyakwe zyasakatizigwa ingolida,” alimwi ‘uyootolwa kumwami kasamide zyamalengwa.’ Akaambo kalukwatano lwa Mwanaambelele, “wazumizyigwa kusama cisani cibotu cuuba-uba, ciŋaima, citakwe tombe—nkaambo eeco cisani cibotu cuuba-uba ciiminina milimo iiluleme yabasalali.”—Ciy. 19:8.
10. Ndilili lukwatano lwa Mwanaambelele nolweelede kucitika?
10 Amubale Ciyubunuzyo 19:7. Ino lukwatano lwa Mwanaambelele luyakucitika lili? Nokuba kuti “mukaintu wakwe walibambila kale” lukwatano, makani aatobela aalembedwe taapandululi bwiinga bwini. Muciindi caboobo, apa bupanduluzi busalala bwacibeela camamanino camapenzi mapati. (Ciy. 19:11-21) Sena eeci caamba kuti lukwatano lulacitika Mwami Sibwiinga katanamanizya kuzunda? Peepe. Zilengaano izili mubbuku lya Ciyubunuzyo tazilembedwe cakutobelana kweelana ambozyeelede kuzuzikizyigwa. Mu Intembauzyo 45, bwiinga bwamwami bulacitika ciindi Mwami, Jesu Kristo naamana kwaanga panga lyakwe alimwi ‘akuyabuzunda’ basinkondonyina.—Int. 45:3, 4.
11. Kweelana azyintu mboziyakutobelana kucitika, ino Kristo uyoomanizya buti kuzunda kwakwe?
11 Aboobo, tulakonzya kwaamba kuti zyintu iziyakucitika, mboobu mboziyakutobelana: Cakusaanguna, lubeta luyooletwa ‘kumuvuule imupati,’ Babuloni Mupati, bukombi bwakubeja bwanyika yoonse. (Ciy. 17:1, 5, 16, 17; 19:1, 2) Mpoonya, Kristo uyooleta lubeta lwa Leza kubweende bwa Saatani boonse akubunyonyoona ciindi ca Amagedoni, “buzuba bupati bwa Leza Singuzuzyoonse.” (Ciy. 16:14-16; 19:19-21) Camamanino, Mwami Sikalumamba uyoomanizya kuzunda kwiinda mukuwaala Saatani amadaimona aakwe mumulindi, kubabikka muciimo icili mbuli lufwu cakutakonzya kucita cintu cili coonse.—Ciy. 20:1-3.
12, 13. (a) Ndilili lukwatano lwa Mwanaambelele noluyakucitika? (b) Mbaani kujulu ibayakusekelela kujatikizya lukwatano lwa Mwanaambelele?
12 Banakristo bananike nobamanizya buumi bwabo bwaanyika ciindi cakubako kwa Kristo, balabusyigwa akuba abuumi bwakujulu. Lwaakwiinda lunyonyooko lwa Babuloni Mupati, Jesu uyakubabunganya boonse bacibeela canabwiinga. (1 Te. 4:16, 17) Aboobo, nkondo ya Amagedoni kaitanatalika, boonse bacibeela ‘canabwiinga’ banakuli kujulu. Yaakwiinda nkondo eeyo, lukwatano lwa Mwanaambelele luyakucitika. Eelo kaka lukwatano oolo cinakuli ciindi cikkomanisya! Lugwalo lwa Ciyubunuzyo 19:9 lwaamba kuti: “Balikkomene aabo batambidwe kucilalilo calukwatano lwa Mwanaambelele.” Bayakukkomana ncobeni bacibeela canabwiinga iba 144,000. Alimwi Sibwiinga Mwami uyakukkomana kapati kuba amweelwe woonse wabaabo mbanakuli ambabo mubwami ‘kabalya akunywa atebulu lyakwe mu Bwami bwakwe’ munzila yacikozyanyo. (Lk. 22:18, 28-30) Nokuba boobo, kusekelela kujatikizya lukwatano lwa Mwanaambelele takunakuli buyo kwa Sibwiinga alimwi anabwiinga wakwe.
13 Mbubwenya mbutwabona kale, impi zyakujulu calukamantano zilaimba kuti: ‘Atusekelele akukondwa kapati, alimwi atumupe bulemu Jehova, nkaambo lukwatano lwa Mwanaambelele lwasika alimwi mukaintu wakwe walibambila kale.’ (Ciy. 19:6, 7) Pele mbuti kujatikizya babelesi ba Jehova baanyika? Sena abalo bayakutola lubazu mukusekelela ooko?
14. Mbuli mbokulembedwe ku Intembauzyo 45, ino “banakalindu beenzinyina” banabwiinga mbaani?
14 Amubale Intembauzyo 45:12, 14b, 15. Musinsimi Zekariya wakasinsima kuti kuciindi cakumamanino, bantu bazisi cakuliyandila bayakujatana aba Israyeli bakumuuya basyeede. Wakalemba kuti: “Mumazuba ayo bantu bali ikumi bazwa kumisyobo yoonse akumyaambo yoonse bayoojata cikobela camuntu mu-Juda, bayooti, Atweende anywebo, nkaambo twamvwa kuti Leza mpali akati kanu.” (Zek. 8:23) Ku Intembauzyo 45:12, aaba ibaiminina “bantu bali ikumi” baambwa kuti bali mbuli ‘musimbi waku Turo’ alimwi ‘bantu bavwubide kapati.’ Balaboola kubananike basyeede kabajisi zipego, kutegwa babe balongwe babo alimwi akugwasyigwa kumuuya. Kutalikila mu 1935, mamiliyoni aabantu bazumizya bananike basyeede ‘kubapilusya kubululami.’ (Dan. 12:3) Beenzinyina ibasyomeka aaba ba Banakristo bananike basalazya maumi aabo, akuba banakalindu bakumuuya. “Banakalindu beenzinyina” banabwiinga bakalyaaba kuli Jehova alimwi batondezya kuti mbalelwa basyomeka ba Mwami Sibwiinga.
15. Mbuti “banakalindu beenzinyina” mbobabelekela antoomwe abaabo baciinga canabwiinga ibacili anyika?
15 Bananike basyeede banabwiinga balalumba kapati kubona “banakalindu beenzinyina” kabali basungu mukugwasyilizya kukambauka “makani mabotu aa Bwami” nyika yoonse mbwiizulwa. (Mt. 24:14) Tauli buyo “muuya alimwi anabwiinga bazumanana kwaamba kuti: ‘Boola!’” pele abalo aabo bamvwa balaamba kuti: “Boola!” (Ciy. 22:17) Inzya, ‘bambelele zimbi’ bakabamvwa baciinga canabwiinga cabananike kabaamba kuti “Boola!” alimwi bamusangana nabwiinga mukwaamba kuti “Boola!” kuli baabo bakkala anyika.—Joh. 10:16.
16. Ncoolwe nzi Jehova ncaabapa bambelele zimbi?
16 Bananike baceede balabayanda kapati beenzinyina alimwi balikkomene kuzyiba kuti ba Usyi Sibwiinga, Jehova, wapa baaba bambelele zimbi coolwe cakusangana mukusekelela lukwatano oolu lwakujulu lwa Mwanaambelele. Kwakaambilwa limwi kuti aaba “banakalindu beenzinyina” “bayooletwa alutangalo akukondwa.” Aaba bambelele zimbi, ibajisi bulangizi bwakupona kukabe kutamani ano anyika, abalo bayakuba aacoolwe cakusekelela ooku kwamububumbo boonse ciindi lukwatano lwa Mwanaambelele lwaakucitika kujulu. Cakweelela, bbuku lya Ciyubunuzyo litondezya ‘bankamu mpati kabaimvwi kumbele lyacuuno cabwami akumbele lya Mwanaambelele.’ Babeleka milimo iisalala ya Jehova kabali mulubuwa lwatempele lyakumuuya anyika.—Ciy. 7:9, 15.
17, 18. Mbuti lukwatano lwa Mwanaambele mboluyakuleta mpindu, alimwi nkuuli bani Kristo nkwaya kuba usyi Mubulelo bwakwe bwa Myaka iili 1000?
17 Amubale Intembauzyo 45:16. “Banakalindu beenzinyina” banabwiinga wa Kristo kujulu bayakukkomana baakubona mpindu iyakuba munyika yoonse akaambo kalukwatano oolu. Mwami Sibwiinga uyakubikkila maano kunyika akubusya ‘bamausyi’ baanyika, balo ibayakuba ‘bana bakwe’ baanyika. (Joh. 5:25-29; Heb. 11:35) Kuzwa akati kabaaba, uyakusala “bami munyika yoonse.” Cakutadooneka, Kristo uyakusala bamwi akati kabaalu basyomeka mazuba aano kuti bakasololele munyika mpya.—Is. 32:1.
18 Mu Bulelo bwakwe bwa Myaka iili 1,000, Kristo uyakuba usyi wabantu abamwi. Bantu boonse ibanooli munyika bayakutambula buumi butamani akaambo kakuti batondezya lusyomo mucituuzyo ca Jesu cacinunuzyo. (Joh. 3:16) Aboobo, kulimbabo uyakuba “Taata Uuteeli.”—Is. 9:6, 7.
19, 20. Ino zyintu zikkomanisya izyaambidwe mubbuku lya Intembauzyo caandaano 45 zibajatikizya buti Banakristo bakasimpe boonse mazuba aano?
19 Amubale Intembauzyo 45:1, 17. Masimpe, izyintu zilembedwe mubbuku lya Intembauzyo caandaano 45 zilabajatikizya Banakristo boonse. Bananike basyeede anyika balabukkomanina bulangizi oobu bwakuti ino-ino bayakuba antoomwe abanabokwabo alimwi a Sibwiinga wabo kujulu. Bambelele zimbi balakulwaizyigwa kuzumanana kulibombya ku Mwami wabo uulemekwa alimwi balalumba kucoolwe cakuyanzana abasyeede banabwiinga anyika. Lukwatano lwabo lwaakwiinda, Kristo abasikulelanyina mu Bwami bayakuleta zilongezyo zitaambiki kubantu anyika.—Ciy. 7:17; 21:1-4.
20 Notulanga kumbele kukuzuzikizyigwa kwa “makani mabotu” aajatikizya Mwami Mesiya, tulakulwaizyigwa ‘kwaambilizya izyina lyakwe.’ Atube akati kabaabo ‘ibayakumulumba lyoonse mane kukabe kutamani.’
MUKAMUFWU mucete wakumbata mwanaakwe mulombe, ngomwana alikke ngwajisi. Takonzyi kuzisyoma nzyaabona. Ciindi cisyoonto cainda, mwana ooyu walimujisi mumaanza aakwe kafwide. Lino mukaintu ooyu walanga mwanaakwe iwabusyigwa mpoonya wakkomana. Mweenzu wakwe wati, “Bona! Mwanaako wapona!”
Bubuke oobu bwakacitika myaka iitandila ku 3,000 yainda. Mulakonzya kubala makani aajatikizya bubuke oobu mubbuku lya 1 Bami caandaano 17. Mweenzu ooyu ngu Eliya, musinsimi wa Leza. Ino banyina mwana mbaani? Ngumukamufwu uutaambidwe zyina uukkala mumunzi wa Zarefati. Kubusyigwa kwamwanaakwe cakali akati kazyintu izyakamucitikila mubuumi bwakwe icakapa kuti lusyomo lwakwe luyume. Notulanga-langa makani aajatikizya nguwe, tulaiya ziiyo ziyandika kapati.
Kakucili ciindi, Jehova wakazyiba kuti kuyakuba nzala iiyakutola ciindi cilamfwu mubulelo bwa Ahabu, mwami mubyaabi wa Israyeli. Eliya naakamana kwaambilizya kuti kuyakuba nzala, Leza wakamusisa kuzwa kuli Ahabu alimwi camaleele wakamusanina musinsimi kwiinda mukumupa cinkwa anyama izyakali kuletwa kulinguwe abacikwangala. Mpoonya Jehova wakaambila Eliya kuti: “Buka, uinke ku-Zarefati mucisi ca-Sidoni, ukakale nkuko. Bona! Ndalailila umwi mukamufu wakooko kuti akulele.”—1 Bam. 17:1-9.
Ciindi Eliya naakasika ku Zarefati, wakabona mukamufwu mucete katebba nkuni. Sena ngowakali mukaintu iwakeelede kunakupa musinsimi cakulya? Ino wakali kuyakucita buti oobo mbwaanga lwakwe kumugama wakali mucete? Nokuba kuti Eliya wakali kulibilika, wakatalika kubandika amukaintu. Wakati: “Kondiletela tumaanzi mukanywido, nywe.” Ciindi mukaintu naakaunka kuyakuleta maanzi, Eliya wakazumanana kwaamba kuti: “Ulete amunsuma wansima mujanza lyako.” (1 Bam. 17:10, 11) Ikupa mweenzu wakwe maanzi aakunywa tiicakamuyumina pe mukamufwu, pele kumupa nsima cakamuyumina.
Mukaintu wakaingula ategwa: “Ma! Jehova Leza wako mbali muumi, nsijisi zyakujika cita inkankamaanza yomwe buyo yabusu iili mucinkuli, atumafuta tuniini munsazi. Lino ndili mukutebba tukuni tobile twakujisya, kuti tulye, mebo amwanaangu, elyo tulafwa.” (1 Bam. 17:12) Atulange-lange ncouyubununa mubandi ooyu.
Mukamufwu wakazyiba kuti Eliya wakali muna Israyeli iwakali kuyoowa Leza. Tulizyi oobu kwiinda mumajwi ngaakaamba mukaintu aakuti: “Ma! Jehova Leza wako mbali muumi.” Nokuba kuti wakalijisi luzyibo lumwi kujatikizya Leza wa Israyeli, tanaakali kukonzya kubelesya majwi aakuti “Leza wangu” kwaamba Jehova. Wakali kukkala mumunzi wa Zarefati, imunzi iwakali mudolopo lya Fonike mucisi ca Sidoni. Cakutadooneka, mu Zarefati mwakali kukkala bakombi ba Baala. Nokuba boobo, Jehova wakabona cintu cimwi cilibedelede muli mukamufwu ooyu.
Nokuba kuti mukamufwu mucete waku Zarefati wakali kukkala antoomwe abasikukomba mituni, wakatondezya lusyomo. Jehova wakatuma Eliya kulinguwe kutegwa boonse bobilo, mukaintu ooyu alimwi amusinsimi bagwasyigwe. Kuzwa kumakani aaya, tulakonzya kwiiya ciiyo ciyandika kapati.
Tabali boonse ibakali babi ibakali kukkala mu Zarefati, munzi wabasikukomba Baala. Kwiinda mukutuma Eliya kuli mukamufwu ooyu, Jehova wakatondezya kuti ulababikkila maano bantu ibajisi mizeezo mibotu nokuba kuti tabanatalika kumubelekela. Inzya, “muzisi zyoonse kufwumbwa muntu uumuyoowa akucita ziluleme ulatambulwa kulinguwe.”—Mil. 10:35.
Ino bali bongaye bantu ibakkala mucilawo canu ibali mbuli mukamufwu waku Zarefati? Nokuba kuti inga kabakkede abantu bazulilwa mubukombi bwakubeja, balakonzya kulombozya cintu cimwi cibotu. Balakonzya kuti kabajisi luzyibo lusyoonto naa kabatajisi luzyibo noluceya kujatikizya Jehova, aboobo bayandika lugwasyo kutegwa batalike bukombi bwakasimpe. Sena mulabayandaula akubagwasya bantu bali boobu?
Amuyeeyesye Eliya ncaakalomba mukamufwu kuti acite. Kwakaindide buyo ciindi cisyoonto kuzwa ciindi mukamufwu naakamwaambila kuti amana kujika cakulya eeco akulya amwanaakwe, bakeelede kufwa. Pele, ino ncinzi ncaakaamba Eliya? Wakati: “Utayoowi. Koya ukajike mbubonya mboamba. Pele taanguna kundijikila mebo kasima kasyoonto, ukandiletele okuno. Lino kusule uyoolijikila, webo amwanaako. Nkaambo mbuboobu mbwaamba Jehova Leza wa-Israyeli. Cinkuli cabusu tacikooyoomana, ayalo insazi yamafuta taikooyooyuminina, mane kusikila kubuzuba obo Jehova mbwati wisye imvula anyika.”—1 Bam. 17:11-14.
Bantu bamwi balakonzya kwaamba kuti: ‘Tupe muntu cakulya cesu camamanino? Nkusobana ooko!’ Pele mukamufwu tanaakacita oobo pe. Nokuba kuti wakajisi luzyibo lusyoonto kujatikizya Jehova, wakasyoma nzyaakaamba Eliya alimwi wakacita nzyaakamwaambila kuti acite. Elo kaka lusyomo lwakwe lwakasunkwa—alimwi wakasala cabusongo ncobeni!
Leza taakwe naakamulekelezya pe mukamufwu mucete uulya. Mbubwenya mbwaakasyomezya Eliya, Jehova wakapa kuti zyakulya zyakwe zitamani kutegwa Eliya, mukamufwu, alimwi amwanaakwe kabalya kusikila ciindi mvwula noyakawa. Masimpe, “cinkuli cabusu tacikwe nicakamana, ayalo insazi yamafuta tiikwe niyakayuminina, mbubonya mbuli ijwi lya-Jehova ndyaakaamba kumulomo wa-Eliya.” (1 Bam. 17:16; 18:1) Mukaintu ooyu naatakaatobela malailile, nsima njaakajika kubelesya busu busyoonto mbwaakajisi amafwuta noyakaba yamamanino. Muciindi caboobo, wakatondezya lusyomo muli Jehova, alimwi akusaanguna kupa Eliya cakulya.
Ciiyo ncotukonzya kwiiya kuzwa kumakani aaya ncakuti Leza ulabalongezya aabo ibatondezya lusyomo. Ciindi nomwasunkwa akutondezya lusyomo, Jehova uyakumugwasya. Uyakuba Sikupa Nzyotuyandika, Sikukwabilila, alimwi uyakuba Mulongwe wanu kutegwa amugwasye kuliyumya nomusunkwa.—Kul. 3:13-15.
Mu 1898, magazini ya Zion’s Watch Tower yakaamba ciiyo ncotwiiya kuzwa kumakani aajatikizya mukamufwu kuti: “Mukaintu uulya naakatondezya lusyomo iluyandika, ndendilyo naakabonwa a Mwami kuti uyandika kugwasyigwa kwiinda mu Musinsimi; naatakatondezya lusyomo, mukamufwu umwi uujisi lusyomo wakali kukonzya kujanika. Aboobo, mbocibede akulindiswe,—kanji-kanji mulweendo lwesu lwakuya kubuumi, Mwami ulazumizya kuti lusyomo lwesu lusunkwe. Kuti twatondezya lusyomo tuyakulongezyegwa; kuti naa twaalilwa kutondezya lusyomo tatukatambuli zilongezyo.”
Ciindi notwasikilwa masunko amwi cacigaminina, tweelede kulangaula lugwasyo lwa Leza kuzwa mu Magwalo alimwi amumabbuku eesu aapandulula Bbaibbele. Mpoonya tweelede kucita kweelana abusolozi bwa Jehova nokuba kuti inga kacili ciyumu kubutobela. Tuyakulongezyegwa ncobeni kuti twacita kweelana akasimpi aaka ikaamba kuti: “Syoma Jehova amoyo wako woonse; Utalifunkizyi kumaanu aako omwini. Umuzibye munzila zyako zyoonse, nkabela uyooenzya myeendelo yako.”—Tus. 3:5, 6.
Lusyomo lwamukamufwu lwakali kulangilwa kusunkwa alimwi. Cibalo camu Bbaibbele caamba kuti: “Lino musule lyamakani aya, mwana wayooyo mwanakazi mwiniŋanda wakaciswa, nkabela bulwazi bwakwe bwakakataazya loko, lumwi taakwe naakacili kuyooya abuniini. Elyo wakaambila Eliya kuti, Ndijisi makaninzi ayebo, O muntu wa-Leza? Sa kwiibalusya zibi zyangu cakujaya mwanaangu ncowakazida kulindime?” (1 Bam. 17:17, 18) Ino majwi aayo aatondezya kunyema kapati aamba nzi?
Sena mukaintu ooyu wakayeeya cibi icakali kupenzya manjezeezya aakwe? Sena wakayeeya kuti lufwu lwamwanaakwe lwakazwa kuli Leza mpoonya Eliya ngowakali mutumwa wa Leza kwaambilizya lufwu oolo? Bbaibbele talitwaambili oobo, pele kaambo komwe kazyibidwe nkakuti: Mukamufwu tanaakapa Leza mulandu uuli woonse wakutalulama.
Kweelede kuti Eliya cakamuleka kubona lufwu lwamwana wamukamufwu alimwi amuzeezo wamukaintu ooyu wakuti kujanika kwamusinsimi nkokwakapa kuti kusweekelwa ooku ikucisizya moyo kucitike. Naakamana kutola mubili wamwana ooyu muŋanda yamujulu, Eliya wakoompolola kati: “Akaka Jehova Leza wangu! Sa wabisizya oyu mukamufu ngundikede awe kukujaya mwana wakwe?” Musinsimi wakayeeya masampu aakali kukonzya kuba kuzyina lya Leza ikuti naakalekela mukaintu ooyu iwakali kumusamausya kuti apenge alimwi munzila eeyi. Aboobo, Eliya wakakombelezya ategwa: “O Jehova Leza wangu, muuya wamwana oyu uboole mumubili wakwe.”—1 Bam. 17:20, 21.
Jehova wakali kuswiilila. Mukamufwu ooyu wakapa musinsimi wakwe cakulya alimwi wakatondezya lusyomo. Cilalibonya kuti, Leza wakazumizya mwana kuti afwe akaambo kakuciswa, nkaambo wakalizyi kuti bubuke—ibwakusaanguna kulembwa mu Bbaibbele—bwakali kuyakucitika alimwi bwakali kuyakupa kuti bantu kumbele bakabe abulangizi. Ciindi Eliya naakamukombelezya, Jehova wakamubusya mwana. Amuciyeeyele buyo mbwaakakkomene mukamufwu ciindi Eliya naakati: “Bona! Mwanaako wapona!” Mpoonya mukamufwu wakaambila Eliya kuti: “Lino eci candizibya loko kuti uli muntu wa-Leza, ajwi lya-Jehova lyamumulomo wako ndyalusinizyo.”—1 Bam. 17:22-24.
Cibalo icili mubbuku lya 1 Bami caandaano 17 tacitwaambili zinji kwiinda waawa kujatikizya mukaintu ooyu. Nokuba boobo, akaambo kazyintu zibotu Jesu nzyaakaamba kujatikizya nguwe, weelede kuti wakazikuba mubelesi wa Jehova uusyomeka. (Lk. 4:25, 26) Makani aakwe atuyiisya kuti Leza ulabalongezya aabo ibacitila babelesi bakwe zyintu zibotu. (Mt. 25:34-40) Makani aaya asinizya kuti Leza ulabapa nzyobayandika bantu bakwe ibasyomeka, nokuba kuti bali mubukkale bukatazya kapati. (Mt. 6:25-34) Cibalo eeci alimwi cipa bumboni bwakuti Jehova ulayandisisya alimwi ulijisi nguzu zyakubusya bafwide. (Mil. 24:15) Masimpe, ootu ntwaambo tubotu ncotweelede kumuyeeya mukamufwu waku Zarefati.
“Mbwabikkide moyo wakwe kulindime, njoomuvuna. Njoomusumpula, nkaambo ulizi izina lyangu.”—INT. 91:14.
1, 2. Nkwiindana nzi kuliko kujatikizya bukkale bwamumukwasyi alimwi ambotwakakaiya kasimpe?
JEHOVA ngowakatalisya bubambe bwamukwasyi. (Ef. 3:14, 15) Aboobo, nokuba kuti tuzulilwa kumukwasyi omwe, tujisi zilengwa abukkale bwiindene-indene. Ambweni mwali kukkala abazyali banu kuzwa ciindi nomwakazyalwa kusika limwi mwakomena. Bamwi ambweni bakafwidwa bazyali babo, andiza akaambo kakuciswa naa ntenda imwi. Mpoonya bamwi tababazyi bazyali babo.
2 Akati kabamukwasyi wabakombi ba Jehova, mbotwakakaiya kasimpe tuliindene. Kweelana ambobaamba bamwi, ambweni ‘mwakakomenena mukasimpe’ alimwi bazyali banu bakamuyiisya njiisyo zya Leza. (Dt. 6:6, 7) Ambweni muli akati kabantu banji ibakaiya kasimpe kwiinda mumulimo wakukambauka uucitwa ababelesi ba Jehova.—Lom. 10:13-15; 1 Ti. 2:3, 4.
3. Nzyintu nzi izitucitikila toonse?
3 Nokuba kuti kuli twaambo ootu itwaambwa kale, kuli zyintu zimwi zitucitikila toonse. Tulapenga azyintu zibyaabi akaambo kakutamvwida kwa Adamu alimwi twakakona kutalondoka, cibi alimwi alufwu. (Lom. 5:12) Nokuba kuti cili boobo, mbotuli bakombi bakasimpe, cileelela kwiita Jehova kuti ngu “Taateesu.” Kujatikizya bantu ba Leza bansiku ibakasalidwe, lugwalo lwa Isaya 64:8 lwaamba kuti: “Nduwe Taateesu, O Jehova.” Kuyungizya waawo, kumatalikilo aamupailo wacikozyanyo, Jesu wakabelesya mabala aakuti: “Taateesu ooli kujulu, alisalazyigwe zyina lyako.”—Mt. 6:9.
4, 5. Kutegwa tugwasyigwe notulanga-langa kulumba kwesu kuli Taateesu, Jehova, nzyintu nzi nzyotweelede kubikkila maano?
4 Taateesu wakujulu ulatupa nzyotuyandika alukwabililo mbotuli bantu baita zyina lyakwe calusyomo. Sintembauzyo wakazubulula majwi aa Leza kaamba kuti: ‘Mbwabikide moyo wakwe kulindime mukombi wakasimpe, njoomuvuna. Njoomusumpula, nkaambo ulizi izina lyangu.’ (Int. 91:14) Masimpe, Jehova Leza caluyando ulapa maccijilo kuzwa kuli basinkondoma alimwi ulatukwabilila mbotuli bantu bakwe kutegwa tutanyonyoonwi cakumaninina.
5 Kutegwa tuzumanane kumulumba Taateesu wakujulu, atulange-lange mbazu zyotatwe iziyandika: (1) Taateesu Ngosikutupa nzyotuyandika. (2) Jehova Ngosikutukwabilila. (3) Alimwi Leza Mulongwe wesu uubainda boonse. Notulanga-langa mbazu eezyi, atuzinzibale kuyeeya cilongwe cesu a Leza alimwi akubona mbotukonzya kumulemeka Taateesu. Kuyungizya waawo, tulagwasyigwa kwiinda mukulanga-langa zilongezyo Jehova nzyabambilide baabo ibaswena kulinguwe.—Jak. 4:8.
6. Muunzila nzi imwi Jehova mwasinizya kuti Ngosikupa “cipego cibotu cili coonse”?
6 Sikwiiya Jakobo wakalemba kuti: “Cipego cibotu cili coonse alimwi acipego cilondokede cili coonse zizwa kujulu, zilaseluka kuzwa kuli Taata wamimuni yakujulu.” (Jak. 1: 17) Buumi ncipego cibotu kuzwa kuli Jehova. (Int. 36:9) Kwiinda mukubelesya buumi bwesu kucita luyando lwa Leza, tulajana zilongezyo zinji lino alimwi akuba abulangizi bwabuumi butamani munyika mpya. (Tus. 10:22; 2 Pe. 3:13) Pele ino eeci inga cakonzyeka buti mbwaanga kuli zyintu zibyaabi akaambo kakutamvwida kwa Adamu?
7. Mbuti Leza mbwaajalula nzila kutegwa tube acilongwe anguwe?
7 Masimpe, munzila zinji Jehova Ngosikupa nzyotuyandika Mupati. Mucikozyanyo, luzyalo lwakwe lulatugwasya notuyandika kuvwunwa. Inzya, toonse tulabisya alimwi twakakona kutalondoka kuzwa kuli taateesu wakusaanguna waanyika. (Lom. 3:23) Nokuba boobo, akaambo kaluyando lwa Jehova, wakabweza ntaamu yakujalula nzila kutegwa tube acilongwe anguwe. Mwaapostolo Johane wakalemba kuti: “Lino oobu mbolwakayubununwa luyando lwa Leza kulindiswe, nkaambo Leza wakatuma Mwanaakwe simuzyalwaalikke munyika ikutegwa tukonzye kuba abuumi kwiinda mulinguwe. Iluyando lwaambwa waawa taluli akaambo kakuti swebo twali kumuyanda Leza pe, pele walo nguwakatuyanda akutuma Mwanaakwe kuti abe cipaizyo cakumanya zibi zyesu akutuyanzanya a Leza.”—1 Jo. 4:9, 10.
8, 9. Ino mbuti Jehova mbwaakatondezya kuti Ngosikutupa Ziyandika Mupati mumazuba aa Abrahamu alimwi a Izaka? (Amubone cifwanikiso icili kumatalikilo aacibalo.)
8 Mumwaanda wamyaka wa 19 B.C.E., kwakacitika cintu cimwi cabusinsimi calo icakayubununa bubambe bwa Jehova bwaluyando kubantu bamvwida kutegwa bakakkomane abuumi butamani. Lugwalo lwa Bahebulayo 11:17-19 lupandulula kuti: “Akaambo kalusyomo, Abulahamu naakasunkwa kwakasyeede buyo asyoonto kuti amutuule Izaka—imuntu ooyo iwakatambula zisyomezyo calukkomano wakatalika kutuula mwanaakwe simuzyalwaalikke—nokuba kuti wakaambilidwe kuti: ‘Iluyootegwa ndunyungu lwako luyoozwa muli Izaka.’ Pele wakasyomede kuti Leza wakali kukonzya kumubusya nokuba kuzwa kubafwu, eelyo wakamutambula ncobeni kuzwa kulufwu munzila yacikozyanyo.” Tacikatazyi kubona kukozyanya kuliko. Jehova wakaaba Mwanaakwe, Jesu Kristo, kubantu boonse.—Amubale Johane 3:16, 36.
9 Eelo kaka Izaka weelede kuti wakakkomana kuvwunwa kulufwu kali cipaizyo! Cakutadooneka, wakalumba Leza akaambo kabubambe bwakuleta cipaizyo cimbi—mugutu wakapatide mucitewo icakali afwaafwi. (Matl. 22:10-13) Nkakaambo kaako busena oobuya ncobwazikwiitwa kuti “Jehova-jire,” icaamba kuti Jehova uyoopa ziyandika.—Matl. 22:14.
10, 11. Mbaani bali kumbele ‘mumulimo wakuyanzanya,’ alimwi muunzila nzi mobacita oobo?
10 Notuzinzibala kuyeeya Jehova mbwatondezya kuti Ngosikutupa nzyotuyandika Mupati, tulalumba kapati kuzyiba mulimo Jesu Kristo ngwacita, mbubwenya mbuli Paulo mbwaakacita naakalemba kuti: “Oobu mbotwasinizya, ikuti muntu omwe wakafwida boonse; aboobo mubwini boonse bakalifwide; alimwi wakafwida boonse kutegwa aabo bapona kabataciliponeni beni, pele kabaponena yooyo iwakabafwida alimwi wakabusyigwa.”—2 Ko. 5:14, 15.
11 Akaambo kaluyando ndobajisi kuli Leza alimwi akulumba kwabo kucoolwe cipati cakumubelekela, Banakristo bakusaanguna calukkomano bakautambula “mulimo wakuyanzanya.” Mulimo wabo wakukambauka alimwi akugwasya bantu kuba basikwiiya wakajalula nzila kubantu babombe myoyo kutegwa babe muluumuno a Leza, bakkomane kuba mucilongwe anguwe alimwi mukuya kwaciindi babe bana bakwe bakumuuya. Mazuba aano, babelesi ba Jehova bananike balacita mulimo nguwenya. Mulimo ngobazuzikizya kabali baiminizi ba Leza a Kristo upa kuti bantu beelela bakwelwe a Jehova alimwi akuba basyomi.—Amubale 2 Bakolinto 5:18-20; Joh. 6:44; Mil. 13:48.
12, 13. Ino inga twatondezya buti kuti tulalumba zipego izizwa kuli Jehova?
12 Akaambo kakulumba Jehova mbwali Sikutupa nzyotuyandika Mupati, Banakristo boonse ibajisi bulangizi bwaanyika balatola lubazu mumulimo wakukambauka Bwami antoomwe abananike. Mumulimo ooyu, tulabelesya Bbaibbele, cipego cimbi cibotu kuzwa kuli Leza. (2 Ti. 3:16, 17) Kwiinda mukulibelesya kabotu mumulimo Jwi lya Leza ilyakasololelwa amuuya, tupa bamwi coolwe kutegwa bakajane buumi butamani. Kutegwa tuzwidilile mumulimo ooyu, umwi aumwi wesu usyoma cipego acimbi icizwa kuli Jehova—muuya wakwe uusalala. (Zek. 4:6; Lk. 11:13) Mboubeleka muuya uusalala ulakkomanisya kweelana ambokutondezyegwa mu Yearbook of Jehovah’s Witnesses imwi aimwi. Eelo kaka ncoolwe kutola lubazu mumulimo ooyu kutegwa Taateesu alimwi Sikutupa nzyotuyandika atembaulwe!
13 Notulanga zyintu zyoonse Leza nzyaatupa, tweelede kulibuzya kuti: ‘Sena ndilabeleka kusikila mpondigolela mumulimo kutondezya kulumba Jehova akaambo kazipego zyakwe? Muunzila nzi mondikonzya kuyaambele akuba mukambausi musungu wamakani mabotu?’ Tulakonzya kutondezya kulumba kwesu kuzipego zibotu zya Leza kwiinda mukubikka zyintu zya Bwami mubusena bwakusaanguna mubuumi bwesu. Kuti twacita oobo, Jehova uyakutulanganya. (Mt. 6:25-33) Akaambo kaluyando lwa Leza, tuliyandide kucita zyoonse nzyotukonzya kutegwa tumukkomanisye alimwi akupa moyo wakwe kukondwa.—Tus. 27:11.
14. Muunzila nzi Jehova mwaali Muvwuni wabantu bakwe?
14 Sintembauzyo Davida wakaimba kuti: “Mebo ndi mucete, ndipengede, pele Mwami ulandiyeeya. Nduwe mugwasyi wangu, muvuni wangu.” (Int. 40:17) Cakwiinduluka-induluka, Jehova wali Muvwuni wabantu bakwe kabali nkamu, kwaambisya ciindi nobapenzyegwa kapati alimwi basinkondonyina nobazumanana kubalwana. Eelo kaka tulamulumba Leza akaambo kalugwasyo lwakwe kuziindi zili boobo alimwi azipego zyakumuuya nzyatupa lyoonse!
15. Amupe cikozyanyo usyi siluyando mbwakonzya kukwabilila mwanaakwe.
15 Usyi siluyando ulabapa bana bakwe nzyobayandika alimwi ulabakwabilila. Lyoonse ulayanda kubavwuna kuti kakuli ntenda. Mukwesu umwi ulayeeya cintu cimwi cakacitika naakacili mulombe. Walo abausyi bakali kuya kuŋanda kuzwa mumulimo wamumuunda ciindi nobakabelesya nzila iyakabatola kutala aakalonga. Mvwula mpati mafwumofwumo yakawa akupa kuti kalonga kapaye. Nzila ilikke iyakali kukonzya kubeleka kuzabuka kalonga nkusotoka kuzwa aabbwe limwi lipati kuya aabbwe limbi. Kali kumbele lyabawisi, mulombe wakaimpya kulyata bbwe, akuwida mumaanzi aakapaide alimwi wakabbila ziindi zyobilo. Eelo kaka mulombe wakalumba bausyi cakufwambaana nobakamujata kukkuko akumuvwuna kutegwa atanywidi! Taateesu wakujulu ulatuvwuna kuzyintu izili mbuli maanzi aajisi nguzu zyamunyika mbyaabi eeyi alimwi akumuleli wanjiyo, Saatani. Cakutadooneka, Jehova ngo Sikukwabilila wiinda bantu boonse ngobakonzya kusyoma.—Mt. 6:13; 1 Jo. 5:19.
16, 17. Mbuti Jehova mbwaakagwasya akukwabilila bana Israyeli ciindi nobakali kulwana abana Amaleki?
16 Lukwabililo ndwaakapa Jehova lulatondezyegwa kabotu kwiinda muli cakacitika bana Israyeli nobakavwunwa kuzwa mubuzike mu Egepita alimwi aciindi naakabakwabilila camaleele nobakali kuzabuka Lwizi Lusalala mu 1513 B.C.E. Nobakeenda kwiinda munkanda kuya ku Cilundu ca Sinai, bana Israyeli bakasika ku Refidimu.
17 Kweelana abusinsimi bulembedwe ku Matalikilo 3:15, kweelede kuti Saatani wakalibindide naakali kuyanda kulwana bana Israyeli ibatakakwabilidwe. Wakacikonzya kucita oobo kwiinda mubana Amaleki, balo ibakali basinkondonyina abantu ba Leza. (My. 24:20) Amuyeeye Jehova ncaakazuzikizya kwiinda mubaalumi bone basyomeka—Joshua, Musa, Aroni alimwi a Huri. Ciindi Joshua naakali kulwana bana Amaleki, Musa, Aroni a Huri bakali acilundu icakali afwaafwi. Bana Israyeli bakazunda munkondo ciindi Musa naakanyamuna maanza aakwe. Ciindi maanza aakwe naakalema, Aroni alimwi a Huri bakamugwasyilizya. Aboobo, “Joshua wakawisya Amaleki abantu bakwe” akaambo kalugwasyo alukwabililo lwa Jehova. (Kul. 17:8-13) Musa wakayaka cipaililo ookuya, akucuulika kuti “Jehova-nisi,” ambweni icaamba kuti Jehova nindembela yangu.—Amubale Kulonga 17:14.15.
18, 19. Ndukwabililo nzi Leza ndwaapa babelesi bakwe kuciindi ecino?
18 Jehova ulabakwabilila bantu bamuyanda alimwi ibamumvwida. Mbubwenya mbuli bana Israyeli nibakali abusena butegwa Refidimu, andiswe tulanga kuli Jehova kutegwa atukwabilile ciindi notupenzyegwa abasinkondoma. Kanji-kanji Jehova wali kutukwabilila mbuli nkamu alimwi wazumanana kutuvwuna kuzwa kutukole twa Diabolosi. Amuyeeye zyakacitika zimwi mwalo Leza mwaakabakwabilila bakwesu abacizyi akaambo kakutatola lubazu mutwaambo twacisi. Mucikozyanyo, oobu mbocakabede kuciindi cabulelo bwa Nazi mucisi ca Germany alimwi amuzisi zimwi mumyaka yamuma 1930 alimwi akumatalikilo aamyaka yamuma 1940. Kubala alimwi akuzinzibala kuyeeya kujatikizya zibalo eezyi azimwi zijanika muma Yearbook zyalo zitondezya Leza mbwaakabakwabilila muziindi eezyi zyamapenzi kulakonzya kuyumya lusyomo lwesu muli Jehova walo uli ngo Mayubilo eesu.—Int. 91:2.
19 Kwiinda mumbunga ya Jehova alimwi amabbuku aazwa mumbunga eeyi, tulatambula ziyeekezyo zitupa kuti tukwabililwe. Amubone kaambo aaka mbokagwasya mumyaka misyoonto yainda. Akaambo kakuti nyika izwide zyintu zibyaabi alimwi azyintu ziletela muzeezo wakoonana, Jehova wapa ziyeekezyo alimwi alugwasyo iziyandika lino kutegwa atucenjezye kujatikizya kutalilemeka. Mucikozyanyo, tulatambula lulayo kutegwa tutayanzani abalongwe babyaabi bajanika aa intaneti.*—1 Ko. 15:33.
20. Ino ndukwabililo nzi alimwi mbusolozi nzi ibujanika mumbungano ya Bunakristo?
20 Mbuti mbotukonzya kutondezya kuti tuli ‘mukuyiisyigwa a Jehova’? Nkwiinda mukuswiilila milawo yakwe cakulomya. (Is. 54:13) Mumbungano tulajana busolozi alimwi alukwabililo ndotuyandika mwalo baalumi basyomeka mobabeleka kabali baalu ikupa lulayo alimwi alugwasyo lwamu Magwalo. (Gal. 6:1) Ibukwabilizi bwa Jehova bwaluzyalo bulatusikila kwiinda “muzipego zyabantu.” (Ef. 4:7, 8) Ino ncinzi ncotweelede kucita? Ikulibombya cakulyaaba alimwi akumvwida inga kwatuletela zilongezyo zya Leza.—Heb. 13:17.
21. (a) Ino tweelede kukanza kucita nzi? (b) Ino ncinzi iciyakulangwa-langwa mucibalo citobela?
21 Atuzumine kusololelwa amuuya uusalala alimwi akutobela busolozi bwa Taateesu wakujulu. Alimwi tuyandika kuzinzibala kuyeeya kujatikizya mbwaakali kupona Mwanaakwe, Jesu Kristo, alimwi akusolekesya kutobela cikozyanyo cakwe ciinda kubota. Akaambo kakumvwida kusikila kulufwu, Jesu wakapegwa bulumbu bupati. (Flp. 2:5-11) Mbubwenya mbuli nguwe, tuyakulelekwa akaambo kakusyoma muli Jehova amoyo wesu woonse. (Tus. 3:5, 6) Aboobo, lyoonse atulange kuli Jehova mbwali Sikupa nzyotuyandika alimwi Sikukwabilila uutakonzyi kweezyanisyigwa amuntu uuli woonse. Eelo kaka taciliboteli coolwe cakumubelekela! Luyando lwesu luyakukomena ciindi notulanga-langa mbazu yatatu mbwatulanganya Taateesu—cilongwe cesu anguwe. Cibalo citobela ciyakulanga-langa Jehova mbwali Mulongwe wesu uubainda boonse.
^ par. 19 Zikozyanyo izijisi ziyeekezyo eezyo zilajanika muzibalo zyakuti: “Intaneti Mboikonzya Kubelesyegwa Kabotu,” mu Ngazi Yamulindizi yamu August 15, 2011, mapeeji 3-5, “Amutucenjelele Tukole Twa Diabolosi!” alimwi a “Amwiime Nji Alimwi Amutuleye Tukole Twa Saatani!” mu Ngazi Yamulindizi yamu August 15, 2012, mapeeji 20-29.
‘Abulahamu wakaitwa kuti mulongwe wa Jehova.’—JAK. 2:23.
1. Mbwaanga twakalengwa mucinkozya ca Leza, ninguzu nzi nzyotujisi?
KAAMBYO kakuti “mwana aansya nje nsya,” nkaambyo kabelesyegwa kapati. Masimpe, bana banji balibakozyede kapati bazyali babo. Kayi, mbwabambidwe mwana ciyeeme aali bausyi alimwi abanyina. Jehova, Taateesu wakujulu, Ngokasensa kabuumi. (Int. 36:9) Mbwaanga tuli bana bakwe, twakakozya nguwe munzila zimwi. Akaambo kakuti twakalengwa mucinkozya cakwe, tulacikonzya kuyeeya, kusala, kubamba akukwabilila cilongwe ncotujisi abamwi.—Matl. 1:26.
2. Ino ciyeeme aanzi kutegwa Jehova abe Mulongwe wesu?
2 Jehova ulakonzya kuba Mulongwe wesu uubainda boonse. Cilongwe cili boobo ciyeeme aaluyando ndwajisi Leza kulindiswe alimwi alusyomo ndotujisi mulinguwe amu Mwanaakwe. Jesu wakaamba kuti: “Nkaambo Leza wakaiyanda kapati nyika cakuti wakapa Mwanaakwe simuzyalwaalikke, kutegwa muntu uuli woonse uumusyoma atakanyonyoonwi pele akabe abuumi butamani.” (Joh. 3:16) Kuli zikozyanyo zinji zyabantu ibakali balongwe ba Jehova. Atulange-lange zikozyanyo zyobilo izili boobo.
3, 4. Kujatikizya kuba acilongwe a Jehova, nkwiindana nzi kuliko akati ka Abrahamu abalunyungu lwakwe?
3 Kujatikizya sinsiku alimwi syaanene wabana Israyeli, Jehova wakaamba kuti ‘Abrahamu mulongwe wangu.’ (Is. 41:8) Lugwalo lwa 2 Makani 20:7 alwalo lwaamba Abrahamu kuti mulongwe wa Leza. Ino cilongwe ciyumu icakali akati ka Mulengi amwaalumi ooyu iwakali kusyomeka cakayeeme aanzi? Cakayeeme alusyomo lwa Abrahamu.—Matl.15:6; amubale Jakobo 2:21-23.
4 Jehova wakali Usyi alimwi Mulongwe walunyungu lwa Abrahamu lwalo ilwakazikuba cisi ca Israyeli wansiku. Nokuba boobo, cilausisya kuti bakasweekelwa cilongwe cabo a Leza. Ino nkaambo nzi? Akaambo kakuti tiibakazumanana kutondezya lusyomo muzisyomezyo zya Jehova.
5, 6. (a) Mbuti Jehova mbwaaba Mulongwe wanu? (b) Mibuzyo nzi njotweelede kubikkila maano kapati?
5 Mbomuyaabwiiya zinji kujatikizya Jehova, ilusyomo lwanu alwalo lulayuma, alimwi aluyando ndomujisi kulinguwe lulakomena. Amuyeeye ciindi camusyule nomwakazyiba kuti Leza nkwali ncobeni, walo ngomukonzya kuba acilongwe anguwe. Alimwi mwakaiya kuti toonse twakazyalwa acibi akaambo kakutamvwida kwa Adamu. Mwakazyiba kuti bantu boonse balizandukide kuli Leza. (Kol. 1:21) Mpoonya mwakazyiba kuti Taateesu wakujulu siluyando tali kule andiswe akuti ulatubikkila maano. Ciindi notwakaiya bubambe bwacipaizyo cacinunuzyo ca Jesu alimwi akutondezya lusyomo mucinunuzyo, twakatalika kubamba cilongwe a Leza.
6 Notulanga musyule, inga twalibuzya kuti: ‘Sena cilongwe cangu a Leza ciyaambele? Sena lusyomo lwangu mulinguwe nduyumu, alimwi sena luyando lwangu mu Mulongwe wangu uuyandwa, Jehova, lulakomena buzuba abuzuba?’ Aumwi muntu wansiku iwakali acilongwe ciyumu a Jehova ngu Gideoni. Atulange-lange cikozyanyo cakwe cibotu akwiiya kuzwa kulincico.
7-9. (a) Ncintu nzi cipati icakamucitikila Gideoni, alimwi ncinzi cakatobela? (Amubone cifwanikiso icili kumatalikilo aacibalo.) (b) Ncinzi cikonzya kutugwasya kutegwa tube acilongwe a Jehova?
7 Mubetesi Gideoni wakabelekela Jehova mumazuba aakatazya aabuumi bwabana Israyeli ciindi nibakanjila mu Nyika Yakasyomezyedwe. Bbuku lya Babetesi caandaano 6 lyaamba mungelo wa Jehova iwakaswaya Gideoni ku Ofira. Aciindi eeco bana Israyeli bakali kubayoowa kapati bana Midyani ibakabazingulukide. Gideoni wakali mucipolelo camaila, kutali antangalala pe, pele mudindi lyakusinina masaansa mwalo mwaakali kukonzya kusisa bulotwe cakufwambaana. Kagambidwe kuti mungelo walibonya kulinguwe alimwi akumwaamba kuti “mwaalumi singuzu,” Gideoni wakabuzya naa Jehova, iwakavwuna bana Israyeli kuzwa mu Egepita wakali kuyakubagwasya alimwi. Kaiminina Mulengi, mungelo wakasyomezya Gideoni kuti masimpe Jehova wakali kuyakumugwasya.
8 Gideoni wakali kulibuzya kujatikizya mbocakali kukonzyeka kulinguwe ‘kuvwuna ba Israyeli kumaanza aaba Midyani.’ Bwiinguzi bwacigaminina mbwaakapegwa a Jehova bwakali bwakuti: “Ncobeni njooba ayebo, nkabela ba Midyani uyoobauma mbuli mbwaumwa muntu omwe buyo.” (Bab. 6:11-16) Kacidooneka mbuli mbocakali kuyakucitika, Gideoni wakalomba citondezyo. Amubone kuti mumubandi ooyo tacidoonekwi kuti Gideoni wakali kubona Jehova kuba mwini-mwini.
9 Icakacitika kuzwa waawo cakayumya lusyomo lwa Gideoni alimwi akumupa kuti aswene kapati kuli Leza. Gideoni wakabamba cakulya akupa mungelo. Ciindi mungelo naakaciguma cakulya ankoli yakwe, cakapya amulilo, aboobo Gideoni wakazyiba kuti mungelo wakali mwiiminizi ncobeni wa Jehova. Kagambidwe kapati Gideoni wakoompolola kuti: “Maawe, Mwami Jehova! Ndibwene angelo wa-Jehova cakulangana kumeso.” (Bab. 6:17-22) Pele sena eeco cakacitika cakapa kuti kube cisinkilizyo akati ka Gideoni alimwi a Leza wakwe? Peepe! Icakacitika ciliimpene aceeco. Gideoni wakamuzyiba Jehova cakuti wakalimvwa kuba muluumuno a Leza. Tulizyi oobo akaambo kazyina lyakapegwa cipaililo Gideoni ncaakayaka abusena oobo—“Jehova-siluumuno.” (Amubale Babetesi 6:23, 24) Notuzinzibala kuyeeya kujatikizya nzyatucitila Jehova buzuba abuzuba, tulazyiba kuti Mulongwe ncobeni. Kupaila lyoonse kuli Leza kupa kuti tube aluumuno lunji alimwi akuyumya cilongwe cesu anguwe.
10. Kweelana alugwalo lwa Intembauzyo 15:3, 5, ncinzi ncayanda Jehova kulindiswe kutegwa tube balongwe bakwe?
10 Kutegwa Jehova abe Mulongwe wesu, tweelede kuzuzikizya zyeelelo zimwi. Mbubwenya mbokulembedwe mu Intembauzyo 15, Davida wakaimba kujatikizya iciyandika kulindiswe kutegwa ‘tusekelezyegwe mucilawo ca Jehova,’ nkokuti kuba mulongwe wa Leza. (Int. 15:1) Atubikkile maano kuzyeelelo eezyo zyobilo—kutalengelela alulimi akusyomeka muzyintu zyoonse nzyotucita. Kweelana atwaambo ootu, Davida wakaamba kujatikizya muntu uusekelezyegwa mucilawo ca Jehova kuti: ‘Talengeleli alulimi lwakwe . . . Kunyina natambula makulo kuti abisizye muntu uunyina mulandu.’—Int. 15:3, 5.
11. Nkaambo nzi ncotuteelede kubejelezya muntu uuli woonse?
11 Muntembauzyo iimbi, Davida wakacenjezya kuti: “Kasya lulimi lwako kububi.” (Int. 34:13) Kwaalilwa kutobela lulayo oolu lwakasololelwa amuuya kulakonzya kupa kuti tutamvwani a Taateesu wakujulu mululami. Mubwini, kulengelela naa kubejelezya mbube bwa Saatani, sinkondonyina mupati wa Jehova. Izyina lyakuti “Diabolosi” lizwa kubbala lya Chigiliki ilipandulula “kubejelezya.” Kweendelezya mulaka wesu muzyintu nzyotwaamba kujatikizya bamwi kugwasya kukwabilila cilongwe cesu a Jehova. Eeci ncamasimpe kwaambisya kujatikizya muuya ngotutondezya kubaalumi basalidwe mumbungano.—Amubale Bahebulayo 13:17; Juda 8.
12, 13. (a) Nkaambo nzi ncotweelede kusyomeka muzyintu zyoonse? (b) Ino kusyomeka kwesu inga kwabajatikizya buti bamwi?
12 Kusyomeka akwalo kulabonwa mubabelesi ba Jehova, kutali kudyaaminina. Mwaapostolo Paulo wakalemba kuti: “Amuzumanane kutupailila, nkaambo tusyoma kuti tujisi manjezyeezya aasalala, mbwaanga tuyanda kuti katusyomeka muzyintu zyoonse.” (Heb. 13:18) Akaambo kakuti “tuyanda kuti katusyomeka muzyintu zyoonse,” tulatantamuka kubalida masuku amutwe bakwesu Banakristo. Mucikozyanyo, kuti naa mbabelesi besu, tulasinizya kuti tulabalanganya kabotu alimwi akubavwozya kweelana ambotwakazuminana ambabo. Mbotuli Banakristo, tulacita zyintu cakusyomeka kubantu mbotwakalemba milimo alimwi abamwi buyo. Alimwi ikuti tulilembedwe mulimo a Munakristoma, tulabikkila maano kutegwa tutamulidi masuku amutwe kwiinda mukuyanda kulanganizyigwa munzila yaalubazu.
13 Cilakkomanisya kaka notumvwa majwi aakulumba kuzwa kubantu bamunyika ibabeleka a Bakamboni ba Jehova! Mucikozyanyo, mupati wakkampani imwi yamayake wakabona kuti Bakamboni ba Jehova balazuzikizya nzyobaamba. Wakaamba kuti: “Lyoonse mulakakatila kuli ceeco ncomwamvwana kucita.” (Int. 15:4) Kulilemeka boobo kulatugwasya kuzumanana kubamba cilongwe cesu a Jehova. Kuyungizya waawo, kupa kuti Taateesu wakujulu siluyando atembaulwe.
14, 15. Ino inga twabagwasya buti bantu kuba balongwe ba Jehova mumulimo wamumuunda?
14 Nokuba kuti balakonzya kusyoma kuti Leza nkwali, bantu banji mbotujana mumulimo wamumuunda tabamuboni kuba Mulongwe wabo uubainda boonse. Ino inga twabagwasya buti? Amuyeeye malailile Jesu ngaakapa basikwiiya bakwe ibali 70 ciindi naakabatuma bobilo-bobilo kutegwa bakakambauke. Wakati: “Kufwumbwa nkomuyoonjila muŋanda, amukasaangune kwaamba kuti: ‘Akube luumuno muŋanda iino.’ Alimwi ikuti muŋanda oomo kakuli muntu uuyandisya luumuno, luumuno lwanu luyooba alinguwe. Pele kuti kakunyina, luyoopiluka kulindinywe.” (Lk. 10:5, 6) Tulakonzya kubakwelelezya bantu kukasimpe kwiinda mukubandika ambabo cabulongwe. Kuli basikukazya, eeci cilakonzya kugwasya kumana bukali akujalula nzila yakubandika kabotu ambabo ciindi cimbi.
15 Ciindi notujana bantu ibali mubukombi bwakubeja naa ibatobela zilengwa izitali zyamumagwalo, tulazumanana kuba balongwe alimwi basiluumuno. Tulabatambula amaanza obilo kumiswaangano yesu aabo ibatakkomani abukkale bwamunyika mazuba aano bwalo ibubapa kuti bayandisisye kwiiya zyintu zinji kujatikizya Leza ngotukomba. Zibalo zyakuti “Ibbaibbele Lilakonzya Kubacinca Bantu” zilatupa zikozyanyo zinji zibotu.
16. Muunzila nzi motukonzya kwaambwa kuti tuli balongwe ba Jehova alimwi ‘abasimilimonyina’?
16 Bantu babelekela antoomwe kanji-kanji balaba acilongwe ciyumu. Boonse ibalyaabide kuli Jehova balijisi coolwe cakuba balongwe bakwe alimwi ‘abasimilimonyina.’ (Amubale 1 Bakolinto 3:9.) Masimpe notutola lubazu mumulimo wakukambauka alimwi akugwasya bantu kuba basikwiiya, tulabumvwisya bube bubotu kapati bwa Taateesu wakujulu. Tulabona muuya wakwe uusalala mboutugwasya kubeleka mulimo wesu wakukambauka makani mabotu.
17. Muunzila nzi cakulya cakumuuya cipegwa lyamiswaangano yaalubazu, yabbazu alimwi ayacooko mbocitondezya kuti Jehova Mulongwe wesu?
17 Kwiinda mukuzumanana mumulimo wakugwasya bantu kuba basikwiiya, tulaswena kuli Jehova. Mucikozyanyo, tulabona Jehova mbwajaya makanze aabasikukazya. Amuyeeye myaka yamusyule misyoonto yainda. Twabona kabotu-kabotu Leza mbwatusololela. Tulakkomana kapati acakulya cakumuuya ncotuzumanana kutambula. Mapulogilamu eesu aamiswaangano yacooko, miswaangano yaalubazu ayabbazu atondezya luyando ndwajisi Taateesu siluyando uumvwisya mapenzi eesu alimwi anzyotuyandika. Mulugwalo lwakulumba akaambo kamuswaangano wacooko, mukwasyi umwi wakalemba kuti: “Mubwini, pulogilamu yatunjila mumyoyo. Twabona Jehova mbwatuyanda umwi aumwi alimwi ambwayanda kuti tuzwidilile.” Nobakamana kuswaangana kumuswaangano wacooko waalubazu mucisi ca Ireland, banabukwetene bakucisi ca Germany bakaamba majwi aakulumba akaambo kakutambulwa kabotu alimwi akulanganizyigwa. Bakayungizya kuti: “Pele kulumba kwesu kupati kuya kuli Jehova alimwi a Mwami wakwe Jesu Kristo. Batutamba kuti tube cibeela cacisi eeci cikamantene ncobeni. Tatwaambi buyo aamulomo kujatikizya lukamantano, pele tulalubona mubuumi buzuba abuzuba. Zyintu zyatucitikila kujatikizya muswaangano wacooko mu Dublin lyoonse zinakutuyeezya coolwe caalubazu ncotujisi cakubelekela Leza wesu antoomwe andinywe nyoonse.”
18. Ino mibuzyo nzi njotukonzya kulibuzya kujatikizya kubandika a Jehova?
18 Cilongwe cilayumya ciindi nokuli kubandika kubotu. Akaambo kakuyaambele kwasayaansi, kulanga-langa makani aa Intaneti alimwi akulembelana tugwalo kulidumide kapati. Aboobo, notweezyanisya makani aaya, ino swebo kutugama tucita buti mumakani aakubandika a Jehova Mulongwe wesu uubainda boonse? Masimpe, walo “Nguuswiilila zikombyo.” (Int. 65:2) Sena tulajana ciindi cakubandika anguwe lyoonse?
19. Ino ndugwasyo nzi ndotujisi ilukonzya kutugwasya ciindi notukakilwa kumwaambila izili mumyoyo yesu Taateesu wakujulu?
19 Babelesi ba Leza bamwi cilabayumina kujalula myoyo yabo akwaamba mbobalimvwa mukati. Pele ncencico Jehova ncayanda kulindiswe notupaila. (Int. 119:145; Malo. 3:41) Nokuba kuti inga catwaalila kujalula myoyo yesu kwaamba mbotulimvwa, tulijisi lugwasyo lumwi. Paulo wakalembela Banakristo baku Roma kuti: “Penzi ndyakuti nokuba kuti tuleelede kupaila tatuzyi pe mbotweelede kupaila, pele muuya wini ulatukombelezyezya kujatikizya kutongela nkotukakilwa kwaamba cakupozya. Nokuba boobo, ooyo uulingula myoyo ulizyizyi ncozyaamba zikombelezyegwa amuuya nkaambo ukombelezyezya basalali kweelana akuyanda kwa Leza.” (Lom. 8:26, 27) Kuzinzibala kuyeeya makani aalembedwe mumabbuku aamu Bbaibbele mbuli Jobu, Intembauzyo alimwi a Tusimpi, kuyakutugwasya kumwaambila Jehova mbotulimvwa mumyoyo yesu.
20, 21. Nduumbulizyo nzi lujanwa mumajwi aa Paulo aali mulugwalo lwa Bafilipi 4:6, 7?
20 Ciindi notwanjila mubukkale bukatazya, tweelede kutobela lulayo Paulo ndwaakasololelwa kulembela bana Filipi lwakuti: “Mutalibiliki acintu niciba comwe, pele muzyintu zyoonse, kwiinda mumupailo akukombelezya antoomwe akulumba, amumuzyibye Leza nzyomukumbila.” Kwaanguluka kwaambaula kwamusyobo ooyu amulongwe wesu uubainda boonse kuyootupa luumbulizyo nkaambo Paulo ulayungizya kwaamba kuti: “Luumuno lwa Leza oolo lwiinda kumvwisya koonse luyookwabilila myoyo yanu amizeezo yanu kwiinda muli Kilisito Jesu.” (Flp. 4:6, 7) Atulubelesye “luumuno lwa Leza” lutakonzyi kweezyanisyigwa lwalo ilukwabilila myoyo alimwi amizeezo yesu.
21 Mupailo ulatugwasya kuba acilongwe a Jehova. Aboobo, tweelede ‘kupaila cakutaleka.’ (1 Te. 5:17) Atugwasyigwe aciiyo eeci kuyumya cilongwe cesu citaliboteli a Leza alimwi amakanze eesu aakutobela zyeelelo zyakwe ziluleme. Alimwi atujane ciindi cakuzinzibala kuyeeya zilongezyo nzyotujana nkaambo Jehova masimpe ngu Taateesu, Leza wesu alimwi Mulongwe wesu.
Mumazuba aa Johane Mubbapatizi, “bantu . . . bakali kulangila alimwi boonse bakali kulibuzya mumyoyo yabo kujatikizya Johane kabati, ‘Sena ooyu inga kali ngo Kilisito?’” (Lk. 3:15) Nkaambo nzi ba Juda ncobakali kulangila kuboola kwa Mesiya aciindi eciya? Kuli twaambo tunji.
Jesu naakazyalwa, mungelo wa Jehova wakalibonya kubeembezi ibakali kulanganya butanga musyokwe munsi-munsi aku Betelehemu. Mungelo wakaamba kuti: “Sunu mwazyalilwa Mufwutuli, Kilisito Mwami, mumunzi wa Davida.” (Lk. 2:8-11) Kuzwa waawo, “makamu-makamu aakujulu aakaba antoomwe amungelo ooyu kabatembaula Leza kuti:* ‘Aalemekwe Leza kujulu lyamajulu alimwi aanyika akube luumuno kubantu mbakkomanina.’”—Lk. 2:13, 14.
Kwaambilizya ooko kweelede kuti kwakabajatikizya kapati beembezi aabo balicesya. Cakufwaambaana, bakaunka ku Betelehemu, nobakamujana Josefa a Mariya alimwi a Jesu muvwanda, “bakaluula makani ngobakaambilwa kujatikizya mwana ooyu.” Akaambo kaceeco, “boonse ibakamvwa bakagambwa kumakani ngobakabaambila beembezi.” (Lk. 2:17, 18) Majwi aakuti “boonse ibakamvwa” atondezya kuti beembezi bakaambila abambi bantu kutali buyo ba Josefa a Mariya. Mpoonya, beembezi nobakali kupiluka kuya kuŋanda, bakazumanana ‘kutembaula akulemeka Leza akaambo kazyintu zyoonse nzyobakamvwa akubona, kazili mbubonya mbobakaambilwa.’ (Lk. 2:20) Cakutadooneka, beembezi aabo bakali kwaambila abamwi zyintu zibotu nzyobakamvwa kujatikizya Kristo!
Ciindi Mariya naakatola mwanaakwe mutaanzi kuzyalwa ku Jerusalemu kuti akamupe kuli Jehova kweelana a Mulawo wa Musa, musinsimi mukaintu Ana ‘wakatalika kulumba Leza, akwaamba zyamwana ooyu kuli boonse aabo bakali kulindila lufwutuko lwa Jelusalemu.’ (Lk. 2:36-38; Kul. 13:12) Aboobo, makani aamba zyakulibonya kwa Mesiya akazumanana kwaambilizyigwa.
Nokwakainda ciindi, “basikupandulula bweende bwanyenyeezi ibazwa Kujwe bakaboola ku Jelusalemu akubuzya kuti: “Uli kuli ooyo wakazyalwa kali mwami waba Juda? Nkaambo twakabona nyenyeezi yakwe notwakali Kujwe, aboobo twaboolela kumufwugamina.” (Mt. 2:1, 2) Naakamvwa boobo, “Mwami Heloda wakakopana ikubikkilizya abantu boonse bamu Jelusalemu. Eelyo naakabunganya basilutwe babapaizi boonse abalembi, wakatalika kubabuzya nkwaakali kuyoozyalilwa Kilisito.” (Mt. 2:3, 4) Aboobo, bantu banji bakali kuzyibisyigwa kuti: Mesiya wakumbele wasika!*
Ilugwalo lwa Luka 3:15, ilwazubululwa musyule oomu, lutondezya kuti ba Juda bamwi bakali kuyeeya kuti Johane Mubbapatizi andiza ngowakali kuyakuba Kristo. Nokuba boobo, Johane wakabagwasya kwaamvwisya makani aayo, wakati: “Ooyo uuboola munsi lyangu uli anguzu kwiinda ndime, walo ngonditeeleli kusamununa mpato. Ooyo uyoomubbapatizya amuuya uusalala amulilo.” (Mt. 3:11) Majwi aakulibombya aa Johane akabakulwaizya aabo ibakali kulangila Mesiya.
Sena ba Juda bamumwaanda wamyaka wakusaanguna bakabalila ciindi Mesiya naakali kuyakusika kwiinda mukubelesya businsimi ibwaamba zyansondo zili 70 izilembedwe mulugwalo lwa Daniele 9:24-27? Tatuzyi bwini. Twaamba boobo akaambo kakuti kwakali bupanduluzi bwiindene-indene ibwakali kujatikizya nsondo zili 70 mumazuba aa Jesu, alimwi kunyina bupanduluzi ibweendelana ambotubuteelela businsimi oobu mazuba aano.*
Kabunga kamwi ikakalizandula ikayeeyelwa kuti kakalizandula kubukombi bwaci Juda, kakali kuyiisya kuti ba Mesiya bobilo bakali kuya kulibonya kumamanino aamyaka iili 490, nokuba boobo tatuzyi naa kabunga aaka kakabelesya businsimi bwa Daniele mukubalila ooko. Nokuba kuti bakacita oobo, nciyumu kuyeeyela ba Juda mbobakali kunga babusyoma bupanduluzi oobo ibwakali kupegwa akabunga kabuzangi.
Mumwaanda wamyaka wabili C.E., ba Juda bamwi bakali kusyoma kuti nsondo izili 70 zyakali kutalika akunyonyoonwa kwatempele lyakusaanguna mu 607 B.C.E. kuzikusika ciindi tempele lyabili nolyakanyonyoonwa mu 70 C.E., nokuba boobo bamwi bakali kweendelanya businsimi oobu aciindi cabana Makabesi, ciindi icakatalika muma 170 B.C.E. Aboobo, kwakanyina kuzuminana kujatikizya mbozyakeelede kubalwa nsondo zili 70.
Ikuti bupanduluzi bwansondo zili 70 nobakabumvwa munzila iiluzi mumwanda wamyaka wakusaanguna C.E., bamwi nobakayeeya kuti baapostolo abamwi Banakristo bamumwaanda wamyaka wakusaanguna nobakabubelesya kutondezya kuti Mesiya wakasyomezyedwe wasika aciindi ceelede kali muntu, Jesu Kristo. Nokuba boobo, kunyina bumboni buli boonse ibutondezya kuti Banakristo bakusaanguna bakacita oobo.
Kuli kaambo akambi ikayandika kubikkila maano. Balembi ba Makani Mabotu ziindi zinji bakali kutondezya kuti businsimi bumwi ibulembedwe mu Magwalo aa Chihebrayo bwakali kuzuzikizyigwa muli Jesu Kristo. (Mt. 1:22, 23; 2:13-15; 4:13-16) Nokuba boobo, kunyina iwakeendelanya kulibonya kwa Jesu anyika abusinsimi ibwaamba nsondo zili 70.
Mubufwaafwi inga twaamba kuti: Tatukonzyi kusinizya kuti bantu bamumazuba aa Jesu bakali kubumvwisya kabotu-kabotu businsimi ibujatikizya nsondo zili 70. Nokuba boobo, mabbuku aamba zya Makani Mabotu alapa twaambo tumbi tulimvwisya itwakapa bantu “kulangila” Mesiya.
^ par. 4 Bbaibbele talyaambi kuti bangelo “bakaimba” ciindi Jesu naakazyalwa.
^ par. 7 Tulakonzya kubuzya kuti, Ino basikupandulula bweende bwanyenyeezi bakacikonzya buti kweendelanya kulibonya ‘kwanyenyeezi’ iyakali kujwe akuzyalwa ‘kwamwami waba Juda’? Sena bakaamvwa makani aayo aakuzyalwa kwa Jesu ciindi nobakali kwiinda mu Israyeli?
^ par. 9 Kutegwa muzyibe mbotubuteelela businsimi oobu bwansondo zili 70 mazuba aano, amubone bbuku lyakuti Amububikkile Maanu Businsimi bwa Daniele! cibalo 11.
Bukkale bukatazya bulakonzya kutupenzya kapati. Bulakonzya kutunyonganya mumizeezo, kutumanina nguzu alimwi akutujatikizya mbotububona buumi. Mwami Davida wamu Israyeli yansiku wakanyongana kapati amapenzi manji. Ino wakacikonzya buti kwaalwana? Muntembauzyo iikulwaizya kapati, Davida wakaingula kuti: “Ndakumbila Jehova ajwi lyacikombyo cangu. Ndatula mapenzi aangu kubusyu bwakwe; ndaluula mafwabi aangu kulinguwe. Moyo wangu nuuwizuka, yebo ulizi inzila yangu.” Masimpe, Davida cakulicesya wakapaila kuli Leza kulomba lugwasyo.—Int. 142:1-3.
Ciindi camapenzi, Davida wakapaila cakulicesya kuli Jehova kuti amugwasye
Muntembauzyo aimwi, Davida wakaimba kuti: “Nkocili cintu comwe ncenkumbila kuli Jehova—ncenjandaula—nkokuti nkale muŋanda ya-Jehova mazuba oonse aabuumi bwangu, kuti njeebele bubotu bwa Jehova akuliiya makani mucikombelo cakwe.” (Int. 27:4) Davida tanaakali mu Levi, pele amuyeeyele buyo kaimvwi anze mubusena busalala bwalubuwa lwacikombelo munsi-munsi atente lyakubunganina busena bwini bwakali kucitikila bukombi bwakasimpe. Moyo wa Davida uzwide kulumba cakuti uyanda kubelesya buumi bwakwe boonse ookuya kutegwa ‘ayebele bubotu bwa Jehova.’
Ibbala lyakuti “bubotu” lileendelana abube bwakutambulika naa bukkomanisya mumizeezo, mbolimvwa. Lyoonse Davida wakali kubotelwa kulanga bubambe bwa Leza bwakukomba. Tulakonzya kulibuzya kuti, ‘Sena ndilimvwa mbuli Davida mbwaakali kulimvwa?’
Mazuba aano, bubambe bwa Jehova bwakumusikila tabuyeeme aacintu cimwi cilibonya. Muciindi caboobo, bubikkilizya tempele lipati lyakumuuya lya Leza—bubambe busalala bwabukombi bwakasimpe.* Kuti ‘katubulanga cakubotelwa’ bubambe oobu, andiswe tulakonzya ‘kweebela bubotu bwa Jehova.’
Amuyeeye cipaililo camukuba cazipaizyo zyakuumpa icakali kumbele aamulyango watente. (Kul. 38:1, 2; 40:6) Cipaililo eeciya cakali kwiiminina kuyandisisya kwa Leza kwakutambula buumi bwa Jesu bwabuntunsi kacili cipaizyo. (Heb. 10:5-10) Amuyeeye buyo eeco ncocaamba kulindiswe! Mwaapostolo Paulo wakalemba kuti: “Notwakacili basinkondonyina twakayanzanisyigwa kuli Leza kwiinda mulufwu lwa Mwanaakwe.” (Lom. 5:10) Kwiinda mukutondezya lusyomo mubulowa bwa Jesu, tulakonzya kukkomana akaambo kakuyandwa alimwi akusyomwa katuli balongwe ba Leza. Akaambo kaceeci, tuba ‘alumvwano a Jehova.’—Int. 25:14.
Akaambo kakuti ‘zibi zyesu zilamwaigwa, ziindi zyakukatalukwa zilatusikila kuzwa kuli Jehova lwakwe.’ (Mil. 3:19) Bukkale bwesu bulikozyenye abwamwaange iwuusa akaambo kamicito yakwe yakaindi mpoonya akucinca kapati nalindila kujaigwa. Ciindi mubetesi mubotu moyo nabona kucinca ooko, ulakulwaizyigwa kumwaya milandu yamwaalumi ooyo—kugwisya cisubulo calufwu. Eelo kaka mwaange ooyo ulaanguluka akukkomana kapati! Mbubwenya mbuli mubetesi ooyo, awalo Jehova ulababikkila maano bantu beempwa alimwi ulagwisya cisubulo calufwu.
Akati kambazu zyabukombi bwakasimpe Davida nzyaakabona aŋanda ya Jehova, kwakali akubungana kwankamu mpati yabana Israyelinyina, kubalwa alimwi akupandululwa kwa Mulawo, kuumpa tununkilizyo alimwi amulimo uusalala iwakali kucitwa aabapaizi alimwi aba Levi. (Kul. 30:34-38; My. 3:5-8; Dt. 31:9-12) Mbazu eezyi zyabukombi bwakasimpe mu Israyeli yansiku zilikozyenye ambazu zicitika mazuba aano.
Mbubwenya mbocakabede kaindi, aalo mazuba eesu aano, “ncintu cibotu cibotezya, na babunyina bakala kabotu antoomwe!” (Int. 133:1) Kwaba kuyungizyika kupati ‘muciinga cabakwesu’ nyika yoonse. (1 Pe. 2:17) Ijwi lya Leza lilabalwa alimwi akupandululwa mumiswaangano yesu. Kwiinda mumbunga yakwe, Jehova wapa pulogilamu iigwasya iipa malailile. Kuyungizya waawo, kuli cakulya cakumuuya cinji cisimbidwe ncotubelesya lwesu alimwi amuciiyo camukwasyi. Umwi wamu Kabunga Keendelezya wakaamba kuti: “Kuzinzibala kuyeeya Jwi lya Jehova, kuyeeya ncolipandulula alimwi akuyandaula kumvwisya kwandigwasya kuba alubono lwakumuuya alimwi akukkutila.” Masimpe, ‘luzibo lulakonzya kubotezya.’—Tus. 2:10.
Mazuba aano, mipailo iitambulika yababelesi ba Leza ilaunka kujulu kuli Jehova abuzuba. Kuli Jehova, mipailo iili boobo ili mbuli tununkilizyo tununkila kabotu. (Int. 141:2) Eelo kaka ncibotu kuzyiba kuti Jehova Leza ulatukkomanina kapati ciindi notupaila kulinguwe cakulicesya!
Musa wakapaila kuti: “Lubotezyo lwa Jehova Leza wesu alube alindiswe; milimo yamaanza esu ilondolwe kulinduwe.” (Int. 90:17) Notuzumanana kubeleka mulimo wesu cabusungu, Jehova ulaulongezya mulimo wesu. (Tus. 10:22) Ambweni kuli bantu mbotwakagwasya kwiiya kasimpe. Andiza twaliyumya mumulimo kwamyaka minji nokuba kuti kuli kukazyigwa, kuciswa, kupenga mumizeezo naa kupenzyegwa. (1 Te. 2:2) Nokuba boobo, twabubona “bubotu bwa Jehova” alimwi akuzyiba kuti Taateesu wakujulu ulakkomana kapati akusoleka kwesu.
Davida wakaimba kuti: “Jehova ncecaabilo cangu calukono ankomeki yangu; nduwe oobamba zyabuumi bwangu zyoonse. Zyeelesyo zyandeelekela kabotu.” (Int. 16:5, 6) Davida wakalumba akaambo ‘kacaabilo’ cakwe, nkokuti kuba acilongwe a Jehova alimwi acoolwe cakumubelekela. Mbubwenya mbuli Davida, andiswe tulajana buyumu-yumu, pele tulijisi zilongezyo zinji zyakumuuya. Aboobo, atuzumanane kubukkomanina bukombi bwakasimpe alimwi akuzumanana ‘kulanga cakubotelwa’ tempele lyakumuuya lya Jehova.
^ par. 6 Amubone Ngazi Yamulindizi yamu July 1, 1996, mapeeji 21-31.
MAKANI EESU AAKAINDI
“Uulya uboneka mbuli kuti tali mukwesu Russell pele ngonguwe!”—Sikweebelela filimu ya “Photo Drama” mu 1914.
MWAKA uuno filimu yakusaanguna ya “Photo-Drama of Creation” yakkwanya myaka iili 100 kuzwa noyakabambwa, filimu iibambilidwe kugwasya bantu kuba alusyomo mu Bbaibbele mbolili Jwi lya Leza. Ciindi lusyomo lwabantu banji nolwakanyongene akaambo kakusyoma mukusanduka, kukazya kapati alimwi akudooneka, filimu ya “Photo-Drama” yakali kusumpula Jehova kuba Mulengi.
Charles T. Russell, walo iwakali kusololela akati ka Basikwiiya Bbaibbele, wakazumanana kuyandaula nzila iigwasya kapati alimwi iifwambaana yakumwaya kasimpe kamu Bbaibbele. Ciindi eeco Basikwiiya Bbaibbele bakali kubelesya mabbuku aasimbidwe kwamyaka iinda ku 30. Pele lino bakaba amuzeezo mupya: cipekupeku.
Mumyaka yakuma 1890, kweebelela cipekupeku cinyina majwi kwakatalika. Kuzikusika kumatalikilo aamwaka wa 1903, filimu iitondezya makani aabukombi yakatondezyegwa mucikombelo camu New York City. Aboobo, mumwaka wa 1912 ciindi Russell cabusicamba naakatalika kulibambila filimu ya “Photo-Drama,” nceciindi kupanga cipekupeku nokwakali kutalika. Wakabona kuti nzila eeyi yakali kukonzya kumwaya kasimpe kamu Bbaibbele kwiinda mabbuku aasimbidwe alikke.
Filimu eeyi ya “Photo-Drama” iyakali kutola mawoola aali lusele kanji-kanji yakali kutondezyegwa muzibeela zyone, zibeela izili 96 zifwaafwi zyamu Bbaibbele zyakalekkoodwa akuluulwa amwaambi uuzyibidwe kapati alimwi iwakajisi ijwi libotu. Kwakali kulila nyimbo zibotu muzibeela zinji zyafilimu. Bakwesu ibakayiisidwe kabotu bakali kulizya majwi anyimbo kubelesya mincini iibelesya malekkoodi, kweendelanya majwi azifwanikiso alimwi azisobano zyamakani aamu Bbaibbele.
“Filimu eeyi yakalijisi zifwanikiso zyakali kutondezya kulengwa kwazintu mbuli nyenyezi mane kusika aku Bulelo bwa Kristo bwa Myaka Iili 1000.”—Majwi aaba F Stuart Barnes, kabajisi myaka yakuzyalwa iili 14 mu 1914
Bunji bwazibeela zyafilimu alimwi azifwanikiso zinji zyakabambwa abasikulekkooda basimakwebo. Basyaazibwene mukuzekaula baku Philadelphia, New York, Paris, alimwi abaku London bakabelesya maanza kupenta zifwanikiso zimwi zyamu filimu. Babelesi bamu Bethel’s Art Room abalo bakabeleka mulimo mupati wakupenta kanji-kanji kubamba zifwanikiso zimbi zyakanyonyooka. Kunze aamafilimu aakaulwa, bamukwasyi wa Bbeteli bakatondezyegwa mufilimu munsi-munsi aku Yonkers, mu New York, ciindi nobakali kusobana zibeela zya Abrahamu, Izaka alimwi amungelo iwakakasya Abrahamu kutuula mwanaakwe.—Matl. 22:9-12.
Mulongwe wa Mukwesu Russell wakaambila basimubweza twaambo kuti nzila eeyi yakumwaya makani “yakali kukonzya kugwasya bantu banji kukkomanina Magwalo, kwiinda nzila iili yoonse iyakabambwa kale kusumpula makani aabukombi.” Sena basololi bazikombelo bakali kuyakulumbaizya kusoleka kuli boobo kwakuti bantu banji bajisi nzala yakumuuya basikilwe mulumbe? Peepe. Muciindi caboobo, beendelezi ba Bunakristo Bwanyika antoomwe bakasampaula filimu ya “Photo-Drama,” mane bamwi bakabelesya lweeno kukasya bantu kuti batayeebeleli. Mubusena bumwi, kabunga kamweendelezi umwi kakazima magesi.
Nokuba boobo, bantu bakazula mumaanda aakweebeleda kutegwa beebelele filimu ya “Photo-Drama” kakunyina kubbadela. Mucisi ca United States, madolopo aasika ku 80 akali kutondezya filimu ya “Photo-Drama” abuzuba. Basikweebelela banji bakagambwa kubona ‘cipekupeku cijisi majwi’ ciindi cakusaanguna. Kwiinda mukubelesya muncini wakufwotozya, bakacikonzya kulangilila kana kakayuni nokakali kuzwa mucikwa alimwi aduba nolyakali kuvwungunuka. Makani aasayaansi kuciindi eeco akali kutondezya busongo bwa Jehova bugambya. Mbubwenya mbokwaambwa kumatalikilo, kubona Mukwesu Russell acipekupeku kaamba makani aantalisyo kujatikizya filimu ya “Photo-Drama,” sikweebelela umwi mane wakayeeya kuti mwaambi wakali kulibonya “mbuli kuti tali Mukwesu Russell pele ngonguwe!”
Mulembi wamakani aakaindi alimwi syaazibwene mumafilimu, Tim Dirks, wakapandulula filimu ya “Photo-Drama” kuti “yakali filimu yakusaanguna iyakeendelanya majwi aakalekkoodwa, zifwanikiso zyeenda alimwi amibala yazifwanikiso.” Mafilimu aakaliko kaitanapangwa filimu ya “Photo-Drama” akabelesya nzila eezyi zimwi pele kutali zyoonse mucibeela comwe, kwaambisya cijisi mutwe wamakani aamu Bbaibbele. Alimwi taakwe yakajisi basikweebelela banji—babalilwa ku 9 miliyoni ku North America, Europe, Australia, alimwi aku New Zealand mumwaka wakusaanguna ulikke.
Filimu ya “Photo-Drama” yakatalika mu January 11, 1914, ku New York City. Myezi iili ciloba noyakainda kwakaboola ntenda iyakazikwiitwa kuti Nkondo Yakusaanguna Yanyika Yoonse. Nokuba boobo, bantu banji nyika yoonse bakazumanana kubungana kutegwa beebelele filimu ya “Photo-Drama,” akuumbulizyigwa azifwanikiso zitondezya zilongezyo ziyoobola akaambo ka Bwami. Kufwumbwa cintu ncomukonzya kweezyanisya kujatikizya mwaka wa 1914, taakwe icikonzya kweelana afilimu ya “Photo-Drama.”
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32
^ ***sn p. 117 Ikutembaula Mwami Wanyika Mupya***
Lwiimbo 99
Ikutembaula Mwami Wanyika Mupya
(Ciyubunuzyo 7:9)
1. Nkamu mpati yayobololwa
mumisyobo yoonse,
Ngu K’lis’to abananike
ibaiyobolola.
Bwami bwa Leza bwazyalwa;
Lino ulabamba nyika.
Bulangizi oobu mbubotu
Butupa kukkalwa moyo.
(Kwiinduluka)
2. Tutembula Mwami K’lis’to
ajwi lyakutangala.
Ooyu Mwami Waluumuno
uya kutufwutula.
Kubota nzyotulangila:
Nyika inyina ziyoosya,
Bubuke bwabantu ibanji
Nciindi cakusekelela!
(KWIINDULUKA)
Tembaula Leza;
Tembaula K’lis’to,
Iwakatupa kunununwa.
Lino inga twakkala anyika
Kukomba Leza lyoonse.
(Alimwi amubone Int. 2:6; 45:1; Is. 9:6; Joh. 6:40.)
^ ***sn pp. 126-127 Amuboole Kucilundu ca Jehova***
Lwiimbo 107
Amuboole Kucilundu ca Jehova
(Isaya 2:2-4)
1. Waala meso bona,
Atala atulundu.
Aali Cilundu ca
Jehova caasumpulwa.
Bantu bazwa kule,
Nyika yoonse baboola
Balaitana
‘Boola Belekela Leza.’
Kakamu kasyoonto
Lino kaba cisi cipati.
Mbotuya buvwula,
Tuna kulelekwa a Leza.
Mbanji bazumina
Bulelo bokwa Leza
Aaba bayanda
Kusyomeka kulinguwe.
2. Jesu watutuma
Kukambauka ijwi.
Makani aa Bwami
abasikila boonse.
K’lis’to ulalela,
Boonse kabamusyoma.
Babombe balatobela
Jwi lyokwa Leza
Kubota kubona
Mboikomena nkamu mpati!
Toonse tulagwasya,
Bambi kumuzyiba Jehova.
Atuongolole,
Kutegwa boonse bamvwe,
‘Boola ukkale
Mucilundu ca Jehova.’
(Alimwi amubone Int. 43:3; 99:9; Is. 60:22; Inc. 16:5.)
^ ***sn p. 129 Amumutembaule Mwana wa Jehova Mutaanzi Kuzyalwa!***
Lwiimbo 109
Amumutembaule Mwana wa Jehova Mutaanzi Kuzyalwa!
(Ba-Hebrayo 1:6)
1. Mutembule Mwana wa
Jehova mutaanzi.
Mwami wabululami;
Uya kutulongezya.
Mubulemu abwami
Akuyanda Leza,
Uya kubusumpula
Bwami bwa Jehova
(Kwiinduluka)
2. Mutembule Mwana wa
Leza waatufwida.
Cinunuzyo wakapa
Kuti tulekelelwe.
Nabwiinga wokwa K’lis’to,
Wasama zituba.
Bwiing’obu bwakujulu
Buyoolemya Leza.
(KWIINDULUKA)
Mutembule Mwana
wa Jehova mutaanzi!
Wabikkwa mu Ziyoni,
Watalika kulela!
(Alimwi amubone Int. 2:6; 45:3, 4; Ciy. 19:8.)
^ ***sn pp. 118-119 Tuli Basikalumamba ba Jehova!***
Lwiimbo 100
Tuli Basikalumamba ba Jehova!
(Joeli 2:7)
1. Tuli mpi ya Jehova,
Yakaangululwa,
Kuzwa muli Saatani.
Tulaamba zya Bwami,
Tulaunka kumbele,
Twalisungula,
Tatujoki munsi
Naba kuyoowa.
(Kwiinduluka)
2. Swe tuli babelesi
Bakwe Jehova,
Tulagwasya mbelele,
Izili mubuumba.
Tulaakuzisanina
Twaswaya lyoonse;
Akuzyitamba ku
Ŋanda zya Bwami.
(Kwiinduluka)
3. Njeeyi mpi ya
Jehova Iimvwida K’lis’to,
Nkondo yalibambila,
Kunyina uyoowa.
Pele atucenjele
Lyoonse kuloma.
Anotupenzyegwa,
Twaambe kasimpe.
(KWIINDULUKA)
Tuli mpi ya Jehova;
Tuli a K’lis’to,
Tuya bwaambilizya,
“Leza ngu Mwami.”
(Alimwi amubone Ef. 6:11, 14; Flp. 1:7; Flm. 2.)
^ ***sn p. 71 Uya Kumuyumya-yumya***
Lwiimbo 60
Uya Kumuyumya-yumya
(1 Petro 5:10)
1. Kuli kaambo Leza ncakamuitila
Kuzwa mumudima usiya mbi.
Wakabona moyo mbowali kuyanda
Kumuzyiba, kucita zibotu.
Mwaasyomezya kucita ncayanda;
Mazuba ’nse unakumugwasya.
(Kwiinduluka)
2. Leza waapa Mwanaakwe ngwayandisisya;
Ncayanda kuti nywe mucikonzye.
Mbwaanga wapa Mwanaakwe ngwayandisisya,
Masimpe uya kumupa nguzu.
Takoluba ilusyomo lwanu;
Bantu bakwe unobalanganya.
(KWIINDULUKA)
K’lis’to wakamufwida,
muli bokwa Leza.
Uyakumuyumya,
akumuzyatika.
Unomusoloda
akumukwabilila.
Uyakumuyumya,
akumuzyatika.
(Alimwi amubone Rom. 8:32; 14:8, 9; Heb. 6:10; 1 Pet. 2:9.)
^ ***sn p. 62 Tulakakatila Kuli Jehova***
Lwiimbo 51
Tulakakatila Kuli Jehova
(Joshua 23:8)
1. Jehova walitondezya kuti ngo Mwami.
Zyoonse nzyacita zitondezya bululami.
Kunyina Jwi lyakwe liyoowida ansi.
Ku Mwami Jehova swe twakakatila;
Kusyoma Bwami bwakwe cileta mpindu.
2. Bululami nentalisyo yacuuno cakwe.
Busena mbwakkala butondezya bulemu.
Babombe baunka kwakwe nabatamba.
Ku Mwami Jehova swe twakakatila;
Masimpe tuleelede swe kumukomba.
3. Majulu majulu maniini kulinguwe.
Kunyina sinkondo unga wamusinkila.
Zyoonse nzyasyomezya uyakuzicita.
Ku Mwami Jehova swe twakakatila;
Tuzumanane kulipa kulinguwe.
(Alimwi amubone Dt. 4:4; 30:20; 2 Bam. 18:6; Int. 89:14.)
^ ***sn p. 108 Ngu Taata, ngu Leza Wangu, Mweenzuma***
Lwiimbo 91
Ngu Taata, ngu Leza Wangu, Mweenzuma
(Ba-Hebrayo 6:10)
1. Buumi munyika ino.
Bulakonzya kutuyumina.
Pele lyoonse ndilati,
“Buumi bulagwasya.”
(Kwiinduluka)
2. Bukubusi bwamana;
Lino kwasika bucembele.
Pele ndisyoma kuti,
Zyintu zilabota.
(KWIINDULUKA)
Nkaambo Leza mubotu,
Uyakuyeeya mbwemuyanda.
Eeci ncandilanganya;
mbwanga nkwali nsyipengede.
Inzya Leza mugwasyi
Ulandibamba mane nkafwe.
Ee Jehova mbaba Taata,
Ngumweenzuma.
(Alimwi amubone Int. 71:17, 18.)
^ ***sn p. 74 Katusyomeka Lyoonse***
Lwiimbo 63
Katusyomeka Lyoonse
(Intembauzyo 18:25)
1. Ncotuyanda nkusyomeka
kuli Jehova lyoonse.
Twakalyaaba kulinguwe,
tutobele ncayanda.
Lulayo lwakwe ndubotu,
tulutobele lyoonse.
Masimpe ulasyomeka.
Tube kubbazu lyakwe.
2. Tusyomeke kubakwesu,
Akubagwasya lyoonse.
Tubagwasye, tubasyome,
Lyoonse twaambe zibotu.
Ikuti twacita oobo mulemyo kubakwesu.
Bbaibbele litugwasye kumvwana abakwesu.
3. Kubakwesu beendelezya
Atusyomeke lyoonse.
Nobatupa busolozi,
Tutobele ncobaamba.
Ndendilyo Jehova Leza
Naya kutulongezya.
Kuti twasyomeka lyoonse,
Tuyooba bakwe Leza.
(Alimwi amubone Int. 149:1; 1 Tim. 2:8; Heb. 13:17.)


c: text/html

text:
Mba Nindo Mwitilwa Ati Bamboni sha BaYawe?
Koti ni fyefyo Baibolo ilabila, baYawe e shina lya baLesa. (Ifyakufuma 6:3; Amasamo 83:18) Imboni muntu uutulisha pa mashiwi yeyo eshi ati ni bucine.
Penka, ishina lyesu ilya kweba’ti Bamboni sha baYawe lilabuulishisha umulimo tukwete koti baKlistu uwa kutulisha bucine pali baYawe, Abalengeshi ba fintu fyonse. (Ukufisulula 4:11) Tulacitila bumboni ku bantu ukupitila mu kwikala amekalilo aaweme ne kubabuulako pa mashiwi abaLesa Baibolo.—Yisaya 43:10-12; 1 Petilo 2:12

robotstxt: allowed

filter: keep


text:
Isambililo 10
Uzye Ukupepela Leza Capamwi Umu Lupwa Kuli Kutuuli?
Kutandika mpiti, Yeova akaalonda ukuti cila-lupwa lwasyako insita yakukolongana pamwi, kuti yakomelezyanya nu kwazwana pakuti yaye ya cuza yakwe Leza sana. (Amalango 6:6, 7) Ali mulandu uno ya Nte Yakwe Yeova yakasiilako insita cila-mulungu pakuti yapepela Leza pamwi umu lupwa—pali pano yakalanzyanya vyakwe Leza kulingana na vino ulupwa lufwile ukuombelapo. Nanti cakuti mwemo mukaikala sile mwenga, mungaomvya insita iyo uku kuwelenga sana nu kusambilila ivingi pa malyasi amuli Baibolo nu kulapepa kuli Leza.
Kupepa Leza umu nzila ii kuka-avwa ukuya sana ya cuza yakwe Yeova. Baibolo ikati: “Mupalame kuli Leza, nga nawe amapalama kuno muli.” (Yakobo 4:8) Pa kumanya sana Yeova, tufwile ukusambilila sana Baibolo pa kuti tuvwikisye ivingi pali vino waya na vino akacita ivintu. Inzila imwi iyangupale ino mungaomvya pa kuti mwapepa Leza capamwi mu lupwa, u kuwelenga Baibolo pamwi; limwi mungaalondela vino yakatantika cila-mulungu umwisukulu lya Mulimo Wakwe Leza. Munga-ankana ivikomo vya kuwelenga umu Baibolo nga alino imulanzyanya vino muvwa umu Malembelo yayo.
Kuka-avwa amu lupwa ukutemwana sana. Ya iya na aci, alino na avyazi na ana yao yakauvwana sana ndi cakuti yakasambilila pamwi Baibolo. Kupepa kuu kulinzile ukuleta uluzango, nu mutende, nupya amu lupwa yalinzile ukumvwa ningo ndi uwanda wakupepa wafika. Avyazi yangaalonda ivyeo vya kulanzyanya kulingana ni misinku ya ana yao; nga yakulonda, yangaomvya malyasi amu Ulupungu lwa kwa Kalinda nanti Loleni! Limwi mungalanda pa ntazi izikaizila ana ndi yali uku sukulu, na vino yangacimvya intazi zizyo. Nupya mungaaipakizya nu kwimbila pamwi injimbo zino tuliimba apa kulongana, nanti sile ukwikapo nu twakulya lino mwamala ukupepa kuko.
Ukukwata insita ii iyakupepa Yeova capamwi, kulazwa yonsi amu lupwa ukutemwa sana Izwi Lyakwe Leza, nakupya mulapolelelwa cuze.—Masamu 1:1-3.
U mulandu ci uno tukasiilako insita ya kupepa Leza capamwi umu lupwa?
Uzye avyazi yangacita uli pakuti yonsi umu lupwa yauvwa ningo lino yakupepa Leza capamwi?


text:
Magazini ya Ulupungu lwa kwa Kalinda na Loleni!
Kuti mwakopolola magazini yesu mu ndimi ukucila 150. Ulupungu lwa kwa Kalinda lulatwafwa ukwishiba ukuti ifilecitika mu calo e filya fine Baibolo yasobele. Iyi magazini ilasansamusha abantu pa kubebako imbila nsuma ya Bufumu bwa kwa Lesa kabili ilakoselesha abantu ukucetekela Yesu Kristu. Loleni! ilatwafwa ukwishiba ifya kupwisha amafya tupitamo muno nshiku kabili ilalenga twacetekela ubulayo bwa kwa Kabumba ubwa kuti akaleta icalo cipya umukaba umutende no mutelelwe.


text:
Inga Buyumi Bwakuntangu Nibukabe Aconi?
Sena buyumi pacishi . . .
nibukabe owa cimo-cimo?
nibukaipe maningi?
nibukabe cena?
NCOIKUTE KWAMBA BAIBOLO
“Lesa . . . nakapukute misoshi yonse mumenso abo, lufu nteti lukabeko kayi, nteti kukabe malila, kulila na kubabiwa. Bintu byakeendi bilapiti.”—Chivumbulutso 21:3, 4, New World Translation.
PINDU NJOMWELA KUCANA MWASHOMA MASWI AYA
Incito yaina.—Yesaya 65:21-23.
Malwashi kayi nemapensho alionse nteti akabeko.—Yesaya 25:8; 33:24.
Nimukacane buyumi bwaina kayi butapu, amwe nebanja yenu pamo nebanenu.—Masalimo 37:11, 29.
SENA CANCINE-NCINE INGA TUSHOMA NCOIKUTE KWAMBA BAIBOLO?
Ee, pamulandu wabintu ibi bibili:
Lesa ukute ngofu shakwinsa bintu byonse mbyalashomesha. Mu Baibolo, Yehova Lesa endiye enka owa ukute kukwiwa eti “wa Ngofu Shonse,” pakwinga ukute ngofu shitapu. (Chivumbulutso 15:3) Emulandu wakendi inga ucikonsha kwinsa bintu byonse mbyalashomesha kwamba eti bibe cena. Kwelana ne nceikute kwamba Baibolo, “kuli Lesa bintu byonse bikute kukonsheka.”—Mateyu 19:26.
Lesa wayandishisha kwinsa mbyalashomesha. Mucikoshano, Yehova wayandishisha kubapundusha bantu bonse balafwa.—Yobu 14:14, 15.
Baibolo kayi ikute kwamba eti Mwanendi Lesa, Yesu, walasengula balwashi. Walenshila cani ico? Wali kuyanda kunyamfwa bantu. (Maliko 1:40, 41) Eti Baishi, Yesu wali kuyanda kunyamfwa bantu bapenga.—Yohane 14:9.
Ici cela kutupa kushoma eti Yehova ne Yesu basuni kutunyamfwa kwamba eti tukacane buyumi bwaina kuntangu!—Masalimo 72:12-14; 145:16; 2 Petulo 3:9.
MWIPUSHO ULAYANDIKINGA KUYEYAPO
Inga Lesa nakense aconi kwamba eti buyumi bukabe bwaina?
Baibolo ikute kukumbula mwipusho uyu pa MATEYU 6:9, 10 ne pa DANIELI 2:44.


text:
Bushe Baibolo Kuti Yalenga Naba ne Nsansa mu Cupo?
Icasuko ca mu Baibolo
Ee. Umfweni ukupanda amano ukwaba mu Baibolo ukwalenga abaume na banakashi abengi ukuba ne nsansa mu lupwa:
Lembesheni icupo cenu. Ukucetekelana no kutemwana kuba mu cupo icalembeshiwa, kulalenga mu cupo mwaba insansa.
—Mateo 19: 4-6.
Muleba no kutemwa no mucinshi. Ici cisanshamo ukulasunga abena mwenu nge fyo na imwe mwingatemwa ukuti balemusunga.
—Mateo 7:12; Abena Efese 5: 25, 33.
Mwilabomfya amashiwi ayabi. Muleba ne cikuuku mu milandile yenu, na lintu abena mwenu balanda nelyo ukucita icamukalifya. (Abena Efese 4:
31, 32) Nga filya Baibolo ilanda pa Amapinda 15:1: “Ukwasuka ukwafuuka kunasha ubukali, lelo amashiwi ya kukalifya yalenga umuntu ukukalipa.”
Muleba ne cishinka ku bena mwenu. Mufwile ukulanga icitemwiko ku bena mwenu fye epela. (Mateo 5:28) Baibolo itila: “Icupo cifwile ukuba ica mucinshi kuli bonse, kabili tacifwile ukuba icakowela.”
—AbaHebere 13:4.
Muleba no kutemwa pa kufunda abana. Tamufwile ukuba no mulekelesha nelyo ukuba abakalipisha.
—Amapinda 29:15; Abena Kolose 3:21.


text:
MAKANI AAYEEME AMUTWE UULI ACIVWUMBYO | CIINDI NOKWACITIKA NTENDA
Ciindi Nokwacitika Ntenda
MUNTU uuli woonse ulakonzya kusikilwa ntenda. Eeci cilabikkilizya abantu balibonya kuti balivwubide.
IBBAIBBELE LYAAMBA KUTI:
“Teensi basiluno bazunda mukusiyana, teensi basintaze bazunda munkondo, teensi basongo bajana zyakulya, teensi bacenjede bavuba imbono, teensi basimaanu bafwidwa luzyalo, pe. Bantu boonse buyo balasikilwa ziindi zyalufu azyamapenzi.”—Mukambausi 9:11.
Tacikwe makani naa muyoosikilwa ntenda naa pe, pele ciyandika nkuzyiba mbomuyoocita ciindi yaakucitika ntenda eeyo. Mucikozyanyo:
Ino kuti mwasweekelwa zintu zyanu akaambo kantenda iilicitikila?
Ino kuti mwajanwa kuti mulaabulwazi bujaya?
Ino kuti mwafwidwa muyandwa wanu?
Bakamboni ba Jehova, basikumwaya bamagazini eeyi, basyoma kuti Bbaibbele lilakonzya kumugwasya kuliyumya alimwi akumupa bulangizi bwini-bwini ciindi nomwasikilwa ntenda. (Baloma 15:4) Amulange-lange bukkale botatwe butondezya mboligwasya Bbaibbele.


text:
ICIPANDE ICIKALAMBA | IFYO LESA AMONA UKUPEEPA
Ubwafya Ubwaba fye Isonde Lyonse
Fwaka ilepaya abantu abengi nga nshi.
Mu myaka 100 iyapita abantu 100 milioni e bafwile.
Abantu nalimo 6 milioni e bafwa cila mwaka.
Nga ni avareji, nga papita amasekondi 6 umuntu umo alafwa.
Kabili takwaba icilanga ukuti ifintu fikaaluka.
Abafwailisha batila ici cimusango nga catwalilila fye ifi fine, ilyo tukafika mu 2030, abantu ukucila pali 8 milioni e bakalafwa cila mwaka. Na kabili batila ilyo imyaka yaba 2000 ikapwa ninshi fwaka yalipaya abantu 1 bilioni.
Abacula pa mulandu wa kupeepa fwaka bengi. Abafwa pa mulandu wa kupeepa fwaka balasha balupwa balecula ku malangulushi na ku kubulisha indalama, e lyo na bantu 600,000 abapeemako icushi ca fwaka balafwa cila mwaka. Bonse fye balaculilamo pantu imitengo ya kulipila ku fipatala ileilako fye pa muulu.
Ukupusanako na malwele yambi ayo badokota bashilaishiba umuti, ubu bwafya bwena kuti bwapwa; balishiba bwino bwino ifya kucita. Dokota Margaret Chan, umukalamba mu cipani ca ba World Health Organization atile: “Abantu e balenga ati kube ubu bwafya, kabili kuti bwapwa nga aba mu buteko babombela pamo na bekala calo.”
Mu fyalo ifingi balabombesha ukuti bapwishe ubu bwafya. Ukutula mu August 2012, ifyalo 175 fyalisuminishenye ukuti fyalacitapo fimo ifingalenga abengi ukuleka ukupeepa fwaka. * Nomba kwaliba icilenga ukuti ubu bwafya butwalilile ukukulilako. Cila mwaka abapanga fwaka balapoosapo indalama ishingi ku kusabankanya amakwebo yabo pa kuti na bambi batendeke ukupeepa, maka maka abanakashi ne misepela aba mu fyalo ifipiina. Na kabili fwaka ilalenga umuntu ukukunkuma. Ici cilepilibula ukuti apo abantu 1 bilioni e bapeepa, ninshi abantu abengi bakatwalilila fye ukufwa kuli fwaka. Nga abapeepa pali ino nshita tabalekele, ninshi impendwa ya bakalafwa kuli fwaka ikacilanapo ukukula mu myaka 40.
Icilenga abengi ukufilwa ukuleka ukupeepa kukunkuma e lyo ne fyo fwaka baisabankanya. Ifi fine e fyo cali na kuli ba Naoko. Batampile ukupeepa ninshi bali abaice sana. Balekonkelesha abo baletamba mu mafilimu. Nangu ca kuti abafyashi babo bonse bafwile kuli kansa ya kuli bapwapwa, tabalekele ukupeepa kabili balitwalilile na lintu fye bakwete abana babo babili abanakashi. Batile: “Naletiina ukuti kuti nalwala kansa ya kuli bapwapwa no kulwalika abana bandi. Na lyo line, nshalekele ukupeepa. Nalemona kwati te kuti ndeke.”
Lelo ba Naoko balilekele ukupeepa. Icabafwile ukuleka ukupeepa calyafwa na bantu abengi nga nshi ukuleka ici cimusango. Cinshi ico cine? Mukwai belengeni icipande cakonkapo.
^ par. 11 Pa fyo basuminishe ukucita paba ukusambilisha abantu pa bubi bwaba mu kupeepa, ukulesha utwampani utupanga fwaka ukulasabankanya, ukulunda imisonko utu twampani tulipila, no kusangako inshila isha kwafwilamo abantu ukuleka ukupeepa.


text:
Makani 46: Bwaanda bwa Jeliko
INO ncinzi cipa kuti bwaanda bwa Jeliko buwe? Kulibonya mbuli kuti bbomba lipati lyabuuma bwaanda. Pele mumazuba aayo tiibakalijisi mabbomba nizyiba mfwuti. Aalo aaya maleele kale aa Jehova! Atubone mbocakacitika.
Swiilila Jehova ncaambila Josyuwa, ulati: ‘Iwe abasikalumamba bako mweende kuzinguluka munzi. Kamuzinguluka abuzuba ciindi comwe kwamazuba aali cisambomwe. Mubwezelezye abbokesi lyacizuminano. Bapaizi bali ciloba beelede kuba kumpela lyandilyo kumwi kabasiba myeembo.
‘Mubuzuba bwaciloba mweelede kuuzinguluka munzi kwaziindi zili ciloba. Mwamana musibe myeembo kwaciindi cilamfwu, alimwi boonse boongolole ajwi lyabukali lyalumamba. Eelyo bwaanda buyakuwa cakumaniina.’
Josyuwa abantu bakwe bacita Jehova mbwaabalailila. Nobeenda, boonse bali zi. Taku waambaula pe. Cilimvwisya buyo nkulila kwamyeembo amujiinci. Kweelede kuti bali yoowede aaba basinkondo bali mu Jeliko ibalwana bantu ba Leza. Hena waibona ntambo iisalala iilengeenga ampulungwido? Ino mpulungwido eeyi njaani? Inzya, Lahabu wacita mbuli mbobakamwaambila basikutwela bobilo. Boonse bamukwasyi wakwe nkobali mukati balalangilila anguwe.
Kuzyi kusika mubuzuba bwaciloba nobamana kuzinguluka munzi kwaziindi zili ciloba, myeembo yalila, basikalumamba boongolola, kumane bwaanda bwawa. Kumane Josyuwa wati: ‘Amujaye kufwumbwa muntu uuli mumunzi alimwi mumuumpe. Amuumpe zyoonse! Muleke buyo nsiliva, ingolida, mukuba abutale akuzyibikka muciyobwedo catente lya Jehova.’
Kuli basikutwela bobilo, Josyuwa wati: ‘Amunjile muŋanda ya Lahabu mumuzwisye anze amukwasyi wakwe woonse.’ Lahabu amukwasyi wakwe bafwutulwa mbuli mbobakamusyomezya basikutwela.
Josyuwa 6:1-25.
Mibuzyo
- Ncinzi Jehova ncaakaambila basikalumamba alimwi abapaizi kuti bacite kwamazuba aali cisambomwe?
- Ncinzi ncobakeelede kucita basikalumamba mubuzuba bwaciloba?
- Mbuli mbobona acifwanikiso, ncinzi cicitika kubwaanda bwa Jeliko?
- Nkaambo nzi ncokuli ntambo iilengeenga ampulungwido?
- Ncinzi Josyuwa ncaambila basikalumamba ncobeelede kubacita bantu alimwi amunzi? Pele ino mbuti nsiliva
- Ncinzi basikutwela bobilo ncibaambilwa kucita?
Mibuzyo aimwi
- Bala Josyuwa 6:1-25.
Mbuti kuzinguluka munzi wa Jeliko kwabana Isilayeli mubuzuba bwaciloba mbokukonzyenyi amilimo ya Bakamboni ba Jehova njobacita kumazuba aano aakumamanino? (Jos. 6:15, 16; Is. 60:22; Mt. 24:14; 1 Kor. 9:16)
Mbuti businsimi bulembedwe kuli Josyuwa 6:26 mbobwakazuzikizyigwa mumyaka iili 500 kumpela, alimwi eeci cituyiisya nzi kujatikizya jwi lya Jehova? (1 Bam. 16:34; Is. 55:11)


text:
Niyani Mucancine-ncine Lendeleshenga Cishi?
Sena mwayeyenga eti ni . . .
Lesa?
bantu?
muntu umbi owa?
NCOIKUTE KWAMBA BAIBOLO
“Cishi conse cili mumakasa amuntu waipa.”—1 Yohane 5:19, New World Translation.
“Mwana wa Lesa walabonekela kwamba eti apwaye ncito sha mutungushi.”—1 Yohane 3:8.
PINDU NJOMWELA KUCANA MWASHOMA MASWI AYA
Inga mwinshiba mulandu nicani kuli mapensho manji pacishi capanshi.—Chivumbulutso 12:12.
Inga muba nelushomo eti buyumi bwetu nibukabe cena kuntangu.—1 Yohane 2:17.
SENA CANCINE-NCINE INGA TUSHOMA NCOIKUTE KWAMBA BAIBOLO?
Ee, pamulandu wabintu ibi bitatu:
Kulela kwa Satana nikukapwe. Yehova walasala kendi eti amwimanike Satana kulela bantu. Ukute kushomesha ‘kupwaya incito sha Mutungushi,’ nekubamba bintu byonse cena-cena mbyalaononga Satana.—Aheberi 2:14.
Lesa walasala Yesu Kilisitu kwamba eti alele cishi. Yesu washiyana maningi ne uyo lalelenga cishi waipa moyo. Kwamba sha bwami bwa Yesu, Lesa walashomesha eti: “Nakabanyumfwile inkumbo bantu bapenga ne bakandu . . . Nakabapulushe kukulyatililwa nekunkondo.”—Masalimo 72:13, 14.
Lesa nkaela kubepa. Baibolo ikute kwamba eti: ‘Nkacikonsheke kuli Lesa kubepa.’ (Aheberi 6:18) Ito na Yehova lashomeshe kwinsa cintu nacimo, cikute kwinshika! (Yesaya 55:10, 11) “Shikulela cishi nakafunyiwepo.”—Yohane 12:31.
MWIPUSHO ULAYANDIKINGA KUYEYAPO
Inga buyumi nibukabe aconi pano pacishi shikulela ulipo bakamufunyapo?
Baibolo ikute kukumbula mwipusho uyu pa MASALIMO 37:10, 11 ne pa CHIVUMBULUTSO 21:3, 4.